
VENDIM
Nr. 319, datë 31.5.2018

PËR MIRATIMIN E MASAVE 
PËR KOSTOT E MENAXHIMIT 
TË INTEGRUAR TË MBETJEVE

Në mbështetje të nenit 100 të Kushtetutës dhe të nenit 20, të ligjit nr. 10463, datë 22.9.2011, “Për menaxhimin e integruar të mbetjeve”, të ndryshuar, me propozimin e ministrit të Turizmit dhe Mjedisit dhe të ministrit të Financave dhe Ekonomisë, Këshilli i Ministrave

VENDOSI:

[bookmark: _GoBack]1. Miratimin e masave për kostot e menaxhimit të integruar të mbetjeve, sipas dokumenteve “Udhëzues për llogaritjen e kostove për menaxhimin e mbetjeve” dhe “Modelet për llogaritjen e tarifave për menaxhimin e mbetjeve”, përkatësisht, shtojcat 1 dhe 2 bashkëlidhur këtij vendimi.
2. Të gjithë termat e përdorur në këtë vendim dhe në shtojcat bashkëlidhur kanë kuptimin e dhënë në ligjin nr. 10463, datë 22.9.2011, “Për menaxhimin e integruar të mbetjeve”, të ndryshuar.
3. Udhëzuesi dhe modelet, sipas përcaktimit të pikës 1, të këtij vendimi, do t’u shërbejnë njësive të vetëqeverisjes vendore, duke u bazuar në numrin e banorëve dhe të familjeve që kanë në territoret e tyre, sipas ndarjes administrative.
Ngarkohen të gjitha njësitë e vetëqeverisjes vendore për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama













[bookmark: _Toc377033291]SHTOJCA 1
UDHËZUES PËR LLOGARITJEN E KOSTOS PËR MENAXHIMIN E MBETJEVE

1. [bookmark: _Toc377033292] Dispozitat e përgjithshme të modelit të llogaritjes
Sistemi standard i llogaritjes së kostos për menaxhimin e mbetjeve për një (njësi e vetëqeverisjes vendore) NJVV të vetme duhet të bazohet në të paktën 6 nga blloqet e të dhënave të mëposhtme[footnoteRef:1]: [1:  Modeli më tej mund të përfshijë: Parandalimin, sasia e mbetjeve në përqindje, e cila reduktohet në burim; Ripërdorimin dhe riciklimin, sasia e mbetjeve e cila është kanalizuar jashtë sistemit të kostos së përgjithshme; Rehabilitimin, në lidhje me mbylljen e venddepozitimeve aktuale apo vendeve të tjera të ndotura. NJVV-ja mund të kërkojë fonde të jashtme ose të zhvillojnë skema të partneritetit publik-privat për të adresuar këto aspekte.] 

1. Të dhënat e përgjithshme për njësinë administrative apo zonën e shërbimit (blloku 1);
2. Investimet kapitale (kamionët dhe kazanët e nevojshëm) (blloku 2);
3. Kostot operative (mirëmbajtje, transport dhe personel) (blloku 3); 
4. Kostoja për trajtim në landfill (tarifa e trajtimit) (blloku 4);
5. Kostot e amortizimit (riinvestimit) (blloku 5);
6. Kostot administrative (blloku 6);
7. Përllogaritja e kostove totale të shërbimit (blloku 7).
Të gjitha pikat e mësipërme dhe elementet përkatëse që i përmbledhin ato, mund të modelohen në sistem bazuar në programin Excel, i cili duhet të jetë në gjendje të ofrojë të gjithë infrastrukturën përkatëse, burimet njerëzore dhe mjetet financiare të nevojshme për funksionimin e sistemit të menaxhimit. 
Çdo bllok është përshkruar në detaje më poshtë, për mënyrën e përdorimit dhe bashkëveprimin që realizohet në sistem. Specialisti përgjegjës për sistemin e kostimit duhet të jetë në gjendje të përdorë sistemin dhe kuptojë se si është zhvilluar ai, në mënyrë që të jetë në gjendje të interpretojë rezultatet dhe për ta zhvilluar atë më tej, bazuar në ndryshimet në variablat dhe kostot standarde. 
Para se të filloni 
Para se të filloni të përdorni një sistem të menaxhimit të kostos, duhet të mblidhni një grup të dhënash, të cilat kanë të bëjnë me popullsinë, gjeografinë, llojet e rrugëve dhe kushtet e tyre (potencialisht një hartë GIS, ose mund të përdorni hartat e Google-it), tipat e kamionëve, kazanëve, kostot aktuale të karburanteve, sistemin e pagave. Një grumbullim modern i të dhënave do të bazohej në sistemin e standardizimit (benchmarking), i cili mund të zhvillohet në shkallë të vogël në nivel vendor. Ekzistenca e planit vendor të menaxhimit të mbetjeve është vendimtar para fillimit të llogaritjes së kostove, pasi ai do të sigurojë shumicën e informacionit teknik dhe infrastrukturor të nevojshëm për variablat e sistemit.
Shumica e të dhënave mund të mblidhet duke iu referuar strategjive ekzistuese kombëtare dhe rajonale, bazave të të dhënave, referencave dhe raporteve, ndërsa disa prej tyre, të tilla si: sasia e mbetjeve për frymë, distanca rrugore dhe kushtet, numri i njësive prodhuese të mbetjeve, duhet të llogariten dhe mund të kërkojnë vrojtime dhe vlerësime.

[bookmark: _Toc377033293]1.1 Të dhënat e përgjithshme për njësinë administrative [blloku 1]
Qëllimi i këtij blloku është të përcaktojë situatën dhe të vlerësojë nevojat për investime kapitale, operacione, personel dhe çështje të tjera administrative.
Variablat kryesorë, të cilat duhet të merren në konsideratë për këtë bllok janë: 
a) Tipologjia e NJVV-së; 
b) Nr. i popullsisë; 
c) Vizitorët dhe turistët;
d) Distancat rrugore; 
e) Sasia e mbetjeve të gjeneruara.
Më poshtë, ne do të ofrojmë një shpjegim të ndryshueshmërisë së çdo variabli: 
- Tipologjia i NJVV-së konsiston në përcaktimin e NJVV-së në urbane, rurale dhe mikse. Ky variabël është i rëndësishëm për përcaktimin (bazuar në Strategjinë Kombëtare të Mbetjeve dhe Planin Kombëtar të Mbetjeve) e sasisë së mbetjeve të gjeneruara, tipin e kamionëve, distancat, personelin dhe të gjitha kostot e lidhura me këto.
- Popullsia (nr. i banorëve). Normalisht popullsia e një NJVV-je, përbëhet nga banorët rezidentë (të përhershëm), sipas gjendjes civile dhe banorët sezonalë që nuk banojnë aty për një periudhë më shumë se 6 muaj në vit, (turistë/vizitorë), të cilët duhet të merren në konsideratë më vete. Për shkak të problematikës së llogaritjes së numrit të banorëve, bashkitë mund të përdorin formulën e llogaritjes së transfertës së pakushtëzuar nga Ministria e Financave dhe Ekonomisë, i cili bazohet në të dhënat e Census-it më të fundit, të korrektuar me popullsinë sipas Regjistrit të Gjendjes Civile, sipas formulës së përcaktuar në aneksin e ligjit të buxhetit vjetor. Në këtë kuadër, por dhe nga ligji, lind detyrimi i NJVV-ve, që të krijojnë regjistrin e të dhënave për banorët dhe familjet, që banojnë në territorin administrativ të tyre.
- Vizitorët dhe turistët[footnoteRef:2] (nr. i vizitorëve të përditshëm). Këta prodhues mbetjesh duhet të konsiderohen veçmas, pasi ata janë të pranishëm vetëm në një periudhë të caktuar të vitit. Konsiderimi i kësaj të dhëne duhet të kufizohet në NJVV-të, për të cilat sezoni turistik ka një ndikim të rëndësishëm në menaxhimin e mbetjeve. Këto të fundit duhet të shënojnë numrin e vizitorëve të përditshëm dhe kohëzgjatjen (muajt) zyrtare të sezonit turistik.  [2:  Llogaritja e numrit të turistëve/vizitorëve, të cilët mund të variojnë nga mijëra (vendet historike, natyrore) në qindra mijëra (resortet pranë detit, turizmi masiv), duhet të llogaritet veçmas, në mënyrë që mos të bëhen barrë për familjet.
Një sistem i veçantë për menaxhimin e mbetjeve të prodhuara gjatë pikut të sezonit turistik është zhvilluar (sistemi bashkëlidhur) për të identifikuar kostot përkatëse me të cilat duhet të faturohen turistët. Këto kosto janë konsideruar si kosto shtesë.] 

- Distancat dhe kushtet rrugëve (në km). Normalisht një kamion që grumbullon mbetjet duhet të përshkojë të gjitha njësinë administrative (pikat e grumbullimit), duke udhëtuar përreth derisa kamioni të mbushet plot, më tej të drejtohet në fushëdepozitim dhe të kthehet përsëri, gjë që mund të përkojë me një turn ose përfundimin e shërbimit të grumbullimit për një ekip. Gjendja e rrugëve është shumë e rëndësishme pasi kjo do të lidhet kryesisht me konsumin dhe kostot e amortizimit dhe për më tepër me kohën e harxhuar për grumbullimin. Rrugët shtruara do të përmirësonin shumë shërbimin e grumbullimit të mbetjeve. 


Distancat për t’u marrë në konsideratë janë:
1. Distanca për grumbullimin, për të mbushur një kamion; 
2. Distanca për transportin, për të shkuar dhe kthyer nga fusha e depozitimit landfill.
- Sasia e mbetjeve të gjeneruara (ekuivalente/i barasvlershëm kg/frymë). Kjo është një shifër fikse si ekuivalencë banorësh, por që përfshin mesataren e gjenerimit të tre gjeneruesve kryesore: 
a) Banorëve; 
b) Bizneseve; 
c) Institucioneve. 
Për gjetjen e kësaj vlere, bëhen matje ne terren ose përdoren të dhënat nga studimet zyrtare si Strategjia Kombëtare e Mbetjeve apo Plani Kombëtar i Mbetjeve.

Sasia e mbetjeve të gjeneruara u referohet vetëm mbetjeve shtëpiake, duke mos përfshirë rrymat e tjera si mbetjet e rrezikshme, ato bujqësore, inertet dhe mbetjet voluminoze, të cilat duhet të trajtohen veçmas në bazë të kuadrit përkatës ligjor.
Sasia e gjenerimit të mbetjeve për frymë është shifra më e rëndësishme që ndikon në gjithë sistemin. Prandaj NJVV-ja duhet të verifikojë gjenerimin e vërtetë duke peshuar mbetjet bazuar në një plan standard.

Tabela 1

NDËRTIMI I NJË TABELE LLOGARITJESH PËR KËTË BLLOK TË SISTEMIT TË LLOGARITJES SË KOSTOS [TC 1]

	Ref.
	Zërat
	Njësia matëse
	Përdorimi i zërit
	Komente

	A
	Emri i NJVV-së
	-
	Treguese
	-

	B
	Frekuenca e grumbullimit (numri i grumbullimeve për javë)
	Numër
	Numër fiks
	Kjo përllogaritet nga sasia e mbetjeve të gjeneruara dhe zakonisht zbatohet 2 herë në javë ose 7 ditë në javë.

	C
	Tipologjia
	- 
	Tekst
	Urbane, rurale ose mikse. Ky informacion mund të përcaktojë ndryshimet në standardet e operimit, të tilla si koha e harxhuar për grumbullim.

	D
	Popullsia 
	Numër
	Numër fiks
	Vendos shifrën që merret nga regjistri i gjendjes civile, pavarësisht numrit faktit të banuesve gjatë gjithë vitit.

	E
	% e popullsisë e përjashtuar (regjistruar por që jetojnë jashtë/emigrantë)
	%
	Numër fiks
	Numri i popullsisë së përjashtuar përbëhet zakonisht nga numri i emigrantëve, të cilët jetojnë në më shumë se gjysmën e vitit jashtë njësisë administrative.

	F
	Popullsia e shërbyer (që merr/konsiderohet për t’u shërbyer)
	Numër
	Variabël
	Kjo përllogaritet nga formula D (minus) E. Duke zbritur numrin e popullsisë së përjashtuar nga numri i banorëve të regjistruar.

	G
	Rrugët (distancë nga fusha e depozitimit, një drejtim)
	km
	Numër fiks
	Zakonisht kjo distancë mbetet e njëjta për vite pasi venddepozitimet ndërtohen për një kohë të gjatë. 

	H
	Rrugët (distanca e përshkuar nga një kamion në një turn) 
	km
	Numër fiks
	Kjo përllogaritet nga matjet në terren, duke vlerësuar distancën që përshkon kamioni deri sa mbushet, po pa kaluar një turn 

	I
	Standardi i gjenerimit të mbetjeve për person 
	eqv. kg/ban.
	Numër fiks
	Përdor standardet e përcaktuara në planet e menaxhimit, por duhet treguar kujdes që të përditësohet sipas faktit, pasi kjo shifër është më përcaktuesja në përllogaritjen e aseteve dhe kostove përkatëse.

	J
	Totali i mbetjeve të gjeneruara 
	t/ditë
	Variabël
	Përllogaritur nga formula D * I/1000 për të përcaktuar totalin e mbetjeve në kg në ditë

	K
	Sasia totale e mbetjeve të gjeneruara ndërmjet 2 grumbullimeve, bazuar në frekuencën e grumbullimit (B)
	t
	Variabël
	Përllogaritet me formulë. Nëse grumbullimi është çdo ditë, atëherë shifra është e barabartë me J, përndryshe, nëse është 2 herë në javë, përllogaritet sasia e mbetjeve që gjenerohet në ditët pa shërbim.

	L
	Sasia totale e mbetjeve të gjeneruar në vit
	t/vit
	Variabël
	Përllogaritur nga formula J * 365 ditë



[bookmark: _Toc377033294]
1.2 Përllogaritja e nevojës për investime kapitale [blloku 2]
Qëllimi i këtij blloku është të krijojë infrastrukturën bazë fizike të menaxhimit të mbetjeve (kamionët dhe kazanët). Kjo bazohet në të dhënat e mbledhura në bllokun e parë, i cili do të trajtojë nevojën për grumbullimin dhe transportin e mbetjeve të gjeneruara.
Si hap i parë, llogariten sa kamionë dhe kazanë kërkohen për të grumbulluar dhe për të transportuar mbetjet në mënyrën e duhur. Prokurimi i këtyre mjeteve përfaqëson investimin kapital të nevojshëm.
Variablat e përdorur në këtë pjesë të sistemit janë:
a) Turnet; 
b) Kamionët për grumbullimin e mbetjeve;
c) Kazanët.
Duke filluar nga ky bllok, do të jetë e mundur të llogariten kostot operative (kapitulli tjetër).
Më poshtë jepet shpjegimi i variancës së çdo shifre të përdorur në sistem:
- Turnet (nr.). Kjo paraqet numrin e “turneve” që një kamion mund të bëjë në një ditë, duke përfshirë grumbullimin dhe transportin për në fushëdepozitim (vajtja dhe ardhja), në bazë të sasisë së mbetjeve për të mbledhur. Zakonisht është më efikase që të kryen minimumi 2 turne me një kamion. 
- Tipi i kamionit për grumbullimin e mbetjeve (tonë) dhe çmimi (lekë). Kamionët tipikë për grumbullimin e mbetjeve janë vetëngjeshës me kapacitet 5 dhe 10 tonë. Këta kamionë sugjerohen për t’u përdorur në varësi të tipologjisë së njësisë. Normalisht, në një zonë rurale apo rrugë të ngushta urbane përdoret një kamion me kapacitet 5 tonë, ndërsa në një zonë urbane një tip kamioni me kapacitet 10 tonë. Numri i kamionëve varion bazuar në sasinë e mbetjeve për t’u mbledhur dhe numrin e turneve të nevojshme për çdo kamion. Kapaciteti aktual i ngarkimit për një përbërje mikse mbetjesh është rreth 85% të kapacitetit total mbajtës të kamionit (p.sh., një kamion 10 tonësh mbushet deri në 10*85%=8,5 tonë).
- Kapaciteti i kazanëve (tonë) dhe çmimi (lekë). Një kazan tipik ka një vëllim 1.1 m3, i cili ka një kapacitet prej maksimali mbajtës prej rreth 0,10 tonësh mbetjesh mikse, në qoftë se ne konsiderojmë një dendësi të përgjithshme prej 0.11 tonësh/m3 për mbetjet. Njësia mund të përdorë dhe tipa të tjerë kazanësh me vëllim më të vogël ose më të madh. Kapaciteti i një kazani është në varësi të madhësisë së tij (vëllimi, m3) dhe dendësisë specifike të mbetjeve në kazan. Numri i kazanëve të nevojshëm llogaritet duke marrë në konsideratë një përdorim të kufizuar të mbetjeve, kryesisht shtëpiake. Lloje të tjera mbetjesh si ato bujqësore, inertet apo ndonjë lloj tjetër mbetjesh “të mëdha” duhet të përjashtohen dhe eliminohen nga vetë prodhuesit.






Tabela 2

NDËRTIMI I NJË TABELE LLOGARITJESH PËR KËTË BLLOK TË SISTEMIT TË LLOGARITJES SË KOSTOS [TC 2]

	Ref.
	Zërat
	Njësia matëse
	Përdorimi i zërit
	Komente

	A
	Tipi i kamionit
	Tonë
	Numër fiks
	Zakonisht këtu do të shfaqen tipi 5t ose 10t, por mund të jenë dhe më të vegjël ose më të mëdhenj.

	B
	Kapaciteti mbushës i kamionit
	Tonë
	Numër fiks
	Përllogaritet nga formula 85% e kapacitetit mbajtës (85% * A). Kjo për shkak se mbetjet kanë densitet të ulët dhe krijojnë volum, e cila mbush kamionin pa mbërritur peshën.

	C
	Turnet
	Numër
	Variabël
	Përllogaritur nga formula, duke konsideruar sasinë e mbetjeve të gjeneruar (T1C1-K) dhe kapacitetin e kamionit, për të përcaktuar 1 ose dy turne ditore.

	D
	Kamionë (sasia) 
	Numër
	Variabël
	Përllogaritur nga formula, duke konsideruar sasinë e mbetjeve të gjeneruar dhe numrin e turneve.
Për NJVV-të e mëdha me mbi 50.000 banorë rekomandohet të shtohet dhe një kamion rezervë në rast avarie.

	E
	Kapaciteti i kazanëve
	Tonë
	Variabël
	Tipi i kazanëve më i përdorur është 1,1 m3, i cili mund të mbajë deri në 0,10 ton mbetje. Por, kjo shifër është subjekt rishikimi, duke marrë parasysh se densiteti i mbetjeve është përcaktues për masën.

	F
	Kazanë (total)
	Numër
	Variabël
	Përllogaritur nga formula, duke konsideruar sasinë e mbetjeve që gjenerohet dhe kapacitetin mbajtës të kazanëve.

	G
	Kostoja e kamionëve 
(të gjithë kamionët) 
	Lekë
	Variabël
	Përllogaritur nga formula, duke konsideruar koston e një kamioni (kostoja merret nga tregu, mund të jetë kamion i ri ose i përdorur) duke e shumëzuar me numrin e kamionëve 

	H
	Kostoja e kazanëve 
(të gjithë kazanët)
	Lekë
	Variabël
	Përllogaritur nga formula, duke konsideruar koston e një kazani (kostoja merret nga tregu, mund të jetë kazan i ri ose i përdorur) duke e shumëzuar me numrin e kazanëve

	I
	Totali i investimeve 
	Lekë
	Variabël
	Përllogaritur nga formula (G + H)

1.3 Përllogaritja e kostove operative [blloku 3]
Qëllimi i këtij blloku është të llogarisë kostot që kanë të bëjnë me mirëmbajtjen e infrastrukturës (në lidhje me kamionët dhe kazanët) dhe transportin, duke përfshirë koston e personelit. Këto janë kostot vjetore dhe janë të rëndësishme për t’u mbajtur të ndara, sepse janë të lidhura ngushtë me ndryshimet e tregut dhe inflacionin.
Variablat kryesorë të përdorur për këtë bllok janë;
a) Ditët në vit gjatë të cilave kryhet shërbimi; 
b) Kostoja e karburantit.
Më poshtë një shpjegim të variancës së çdo shifre: 
- Ditët në vit gjatë të cilave kryhet shërbimi (d). Konsideron numrin e ditëve në një vit, gjatë të cilave kryhet grumbullimi i mbetjeve. Kjo varet nga frekuenca e grumbullimit (2 herë në javë ose 7 herë/ditë në javë). Kjo lidhet ngushtë me sasinë e mbetjeve për t’u grumbulluar. Në thelb, nëse ka një gjenerim prej rreth 3,5t mbetjesh në ditë, ekziston nevoja për shërbime të përditshme. Për një gjenerim më pak se 3t/ditë grumbullimi mund të organizohet një herë në 2 ose 3 ditë. Në rast se shërbimi nuk kryhet çdo ditë, numri i kazanëve të nevojshëm shtohet automatiskisht për të pritur mbetjet që gjenerohen ndërmjet. 
- Kostoja e karburantit (lekë). Kostot e karburantit ndikojnë shumë në kostot e përgjithshme të menaxhimit të mbetjeve. Konsumi i karburantit duhet të mbikëqyret me kujdes dhe një plan i mirë i itinerarit, grumbullimit dhe transportit eficient paraqitet si një domosdoshmëri. Përveç kësaj karburanti është subjekt i ndryshimeve ndërkombëtare dhe inflacionit vendës. Administratorët duhet të llogarisin ndryshimet shumëvjeçare në çmimin e karburanteve dhe ta adresojnë atë në mënyrën e duhur.
[bookmark: _Toc377033296]1.3.1 Përllogaritja e kostove të mirë-mbajtjes [blloku 3a]
Variablat kryesorë të përdorura për këtë bllok janë: 
a) Mirëmbajtja e kamionëve;
b) Mirëmbajtja mekanike; 
c) Parkimi.
Më poshtë shpjegimi i variancës së çdo shifre: 
- Mirëmbajtja e kamionëve (lekë). Të gjitha automjetet janë subjekt i mirëmbajtjes së rregullt të kërkuar nga legjislacioni dhe të lidhura me ndërrimin e vajit dhe filtrave, të gomave dhe punëve të tjera të nevojshme për mirëmbajtjen. Kostot që lidhen me kamionët janë shumë të larta dhe një plan i mirë për mirëmbajtjen duhet të jetë pjesë e manualit administrativ. Kostot e sigurimeve dhe të taksave duhet të llogariten çdo vit dhe të integrohen në këtë variabël.
- Mirëmbajtja mekanike (shërbimet) (l). Kjo bazohet në orët e punës së kamionit. Mirëmbajtja mekanike është e lidhur ngushtë me kushtet e rrugëve dhe përdorimin e kamionit gjatë shërbimeve të përditshme. Trajnim i duhur dhe mbikëqyrje e rregullt duhet të sigurohet për stafin operativ në mënyrë që të sigurohet mbajtja e këtyre kostove në nivelin më të ulët.
- Parkimi (lekë). NJVV-ja sugjerohet që të përdorë tokën e vet për të krijuar një stacion parkimi. Në çdo rast do të ketë gjithmonë kosto që lidhen me mirëmbajtjen e parkimit, operacionet e brendshme, rojet etj., të cilat duhet të llogariten në koston totale.














Tabela 3

NDËRTIMI I NJË TABELE LLOGARITJESH PËR KËTË BLLOK TË SISTEMIT TË LLOGARITJES SË KOSTOS [TC 3]

	Ref.
	Zërat
	Njësia matëse
	Përdorimi i zërit
	Komente

	A
	Sigurimet dhe taksat për kamionët 
	Lekë/kamionë/vit
	Numër fiks
	Shifra vjen nga taksat kombëtare për tipin e kamionit të përdorur

	B
	Vaj dhe filtra 
	Lekë/kamionë/vit
	Numër fiks
	Vlera është e përcaktuar nga tipi i kamionit dhe përdorimi i kamionit në km 

	C
	Gomat
	Lekë/kamionë/vit
	Numër fiks
	Ndërrimi i gomave varet nga konsumi i tyre dhe mund të mos jetë në bazë vjetore.

	D
	Mirëmbajtja mekanike
	Lekë/kamionë/vit
	Numër fiks
	Sasia e parave të kërkuara për mirëmbajtjen vjen nga përvoja dhe nga përdorimi. 

	E
	Parkimi
	Lekë/kamionë/vit
	Numër fiks
	Sasia e parave të kërkuara për parkimin bazohet në realitetin e njësisë. Nëse NJVV-ja ka tokën e saj, mund të ulë kostot e parkimit duke ndërtuar një park për të gjitha mjetet e të gjitha departamenteve.

	F
	Kostot totale të mirëmbajtjes
	Lekë/vit
	Variabël
	Përllogaritur nga formula (SUM=A:E) * numri i kamionëve

1.3.2 Përllogaritja e kostove të grumbu-llimit dhe të transportit [blloku 3b]
Variablat kryesorë të përdorura për këtë bllok janë: 
a) Koha e shpenzuar; 
b) Distancat e përgjithshme; 
c) Konsumi i karburantit.
- Koha e shpenzuar (orë). Ka dy variabla të ndryshëm të përdorur këtu: a) koha e shpenzuar për grumbullimin; dhe b) koha e shpenzuar për transportin në fushëdepozitim. Përdorimi i këtyre shifrave është i ndryshëm për bashkitë dhe njësitë administrative të ndryshme dhe në varësi të tipit të kamionit. Për ta konkretizuar, marrim një shembull ku zakonisht për kohën e grumbullimit një kamion 5t do t’i duhen 3 orë për të përfunduar ndërsa një kamioni 10t do t’i duhen 4 orë. Koha e shpenzuar për transport ndryshon në varësi të distancës deri në fushëdepozitim dhe shpejtësisë së kamionit. Në fushëdepozitim kamionëve do t’u duhet një kohë shtesë për të shkarkuar me një mesatare prej 0,3 orësh/turn. Bashkitë duhet të bëjnë matje të sakta dhe të përcaktojnë vetë kohën për secilin komponent të shërbimit.
- Distancat e përgjithshme (km). Kjo llogarit distancën për grumbullimin dhe atë për fushëdepozitim. Një sistem rrugor i mirë i brendshëm do të rezultojë shumë eficient për të reduktuar distancat e përgjithshme, më pak kohë të harxhuar dhe më pak karburant. Itinerari i rrugëve të brendshme të kamionëve sugjerohet të studiohet më përpara, për të mos përshkuar (nëse është e mundur) të njëjtat rrugë dy herë.
- Konsumi i karburantit (l). Konsumi i karburantit varet nga tipi i kamionit dhe numri i shërbimeve.
Për të qenë sa më të saktë dhe për të përcaktuar ku janë kostot kryesore (dhe kursimet e mundshme), këshillohet të ndahen kostot për grumbullimin (kur kamioni është duke u mbushur) nga kostot e transportit (kur kamioni është e plot dhe rrugës për në fushëdepozitim).


Tabela 4

NDËRTIMI I NJË TABELE LLOGARITJESH PËR KËTË BLLOK TË SISTEMIT TË LLOGARITJES SË KOSTOS [TC 3]

	Ref.
	Zërat
	Njësia matëse
	Përdorimi i zërit
	Komente

	A
	Ditë shërbimi
	ditë/vit
	Variabël
	Përllogaritur me formulë, bazuar në ditët në shërbim.

	B
	Koha e nevojshme për të ngarkuar një kamion në një herë – koha e grumbullimit 
	h
	Numër fiks (për një kamion)
	Shifër e përcaktuar nga tipi i njësisë. 

	C
	Koha e nevojshme për grumbullim (totali) 
	h/ditë
	Variabël
	Përllogaritur nga formula (nr. kamionë * kohë/kamion * nr. e turneve).

	D
	Koha e nevojshme për shkarkim në fushëdepozitimi
	h
	Numër fiks 
	Vjen nga përvoja (0,3 h), por për t’u verifikuar sipas matjeve. 

	E
	Sasia e karburantit të harxhuar gjatë grumbullimit 
	lt/ditë
	Variabël
	Përllogaritur nga formula, duke konsideruar shumë faktorë, të tillë si: numri i kamionëve, turnet, koha për grumbullim, koha për shkarkim dhe normën e harxhimit të kamionit. 

	F
	Sasia totale e karburantit të harxhuar gjatë gjithë vitit, vetëm për grumbullim 
	lt/vit
	Variabël
	Përllogaritur me formulë, duke konsideruar normën e konsumit dhe kohën totale të shpenzuar nga të gjithë kamionët gjatë grumbullimit.

	G
	Shpejtësia e lëvizjes
	km/h
	Numër fiks
	Përcaktohet nga tipi i kamionit dhe gjendja e tij, si dhe nga cilësia e rrugëve.

	H
	Koha e harxhuar për transportimin në fushëdepozitimi 
	h
	Variabël
	Përllogaritur me formulë, bazuar në numrin e kamionëve, turneve dhe kohës së harxhuar për të shkuar në fushë depozitimi dhe kohën e shkarkimit. 

	I
	Koha totale e harxhuar për transportin (në një ditë/të gjithë kamionët) 
	h/ditë
	Variabël
	Përllogaritur me formulë, duke konsideruar numrin e kamionëve, turneve dhe distancës nga fusha e depozitimit * një rrugë të plotë vajtje-ardhje.

	J
	Karburanti i harxhuar gjatë transportit 
	lt
	Variabël
	Përllogaritur me formulë, duke konsideruar normën e konsumit dhe kohën totale për të gjithë kamionët gjatë transportit. 

	K
	Sasia totale e karburantit të harxhuar gjatë gjithë vitit, vetëm për transport 
	lt/ditë
	Variabël
	Përllogaritur me formulë, duke konsideruar sasinë totale të karburantit të harxhuar gjatë transportit * çmimin e karburantit për lt.

1.3.3 Përllogaritja e kostove të personelit [blloku 3c]
Qëllimi i këtij blloku është llogaritja e të gjitha kostove operative të personelit, por duke u kufizuar vetëm për shoferët dhe operatorët e kamionëve, jofshesarët dhe punonjës të tjerë shërbimi pastrimi. Ky përfaqëson një bllok shumë kritik të sistemit, një komponent që duhet të trajtohet në mënyrë të përgjegjshme, duke adresuar aspektet sociale dhe menaxhimin e përgjegjshëm.
Variablat e përdorur në këtë pjesë të sistemit janë:
a) Personeli; 
b) Orët e punës; 
c) Pagat.
Pavarësisht se shërbimi mund të ofrohet nga vetë njësia ose kontraktohet së jashtmi, personeli i punësuar duhet të mbikëqyret gjithmonë nga administratorët e shërbimeve të NJVV-ve për të siguruar që kompania siguron eficiencë shërbimi (kohë, siguri, performancë të detyrës etj.).
Më poshtë shpjegimi i variancës së çdo shifre:
- Personeli (numri). Këtu përllogarisim shoferët dhe operatorët e kamionëve. Një kombinim i zakonshëm është një shofer për makinë dhe dy operatorëve gjatë grumbullimit të mbetjeve. Operatorët nuk duhet ta ndjekin kamionin në fushëdepozitim. Në ekipe të mëdha ky program do të zvogëlonte numrin e operatorëve të nevojshëm për grumbullimin, duke reduktuar kostot.
Numri i shoferëve dhe operatorëve mund të llogaritet duke marrë parasysh numrin e turneve për një kamion dhe kufizimin ligjor të orëve të punës në ditë dhe në javë. Në këtë skemë, dy shoferët do të ndajnë të njëjtin kamion (një shofer mund ta përdorë atë paradite dhe tjetri pasdite).
Ekziston nevoja për infrastrukturë mbështetëse për personelin, që përfshin uniforma, mjete për grumbullimin, pastruesit kimikë etj. Këto janë pjesë e kostove admini-strative dhe janë përllogaritur në fund të skemës së llogaritjes.
- Orët e punës (orë). Orët e punës së një punonjësi janë të përcaktuara sipas ligjit nr. 7961, datë 12.7.1995, “Kodi i Punës së Republikës së Shqipërisë”, të ndryshuar. Pra, për të llogaritur orët e punës për personelin, specialisti duhet të udhëhiqet nga nevoja e shërbimit të kamionit për të hequr mbetjet e gjeneruara. Orët jashtë orarit të punës duhet të shmangen kur është e mundur dhe duhet të vendoset një ekuilibër i mirë mes numrit të turneve, orëve për turn dhe orët totale të punës për çdo staf. Nëse është e pashmangshme, duhet të llogariten kostot shtesë për orët shtesë ose në qoftë se është vërtet e nevojshme të pajtohet në punë më shumë personel.
Dita e punës së personelit përbëhet nga koha për grumbullimin, transportin, mirëmbajtjen (pastrimin e kamionit), raportimin (ditari) dhe takimet/trajnimet. Për llogaritjen e kostos duhet të kryhet një shpërndarje e qartë mes shërbimit të kamionit dhe mirëmbajtjes.
- Pagat (lekë). Llogaritjet e pagës bëhen sipas përcaktimeve të ligjit nr. 7961, datë 12.7.1995, “Kodi i Punës së Republikës së Shqipërisë”, të ndryshuar, për të respektuar pagën minimale, pjesa tjetër është subjekt i llojit të punës dhe aftësive. Kombinuar me orët e punës, një pagë duhet të përfshijë detyra të tjera (shërbime të tjera të përbashkëta), në qoftë se shërbimet janë një herë në tri ditë ose më pak se 4 orë në ditë për menaxhimin e mbetjeve.













Tabela 5

NDËRTIMI I NJË TABELE LLOGARITJESH PËR KËTË BLLOK TË SISTEMIT TË LLOGARITJES SË KOSTOS [TC 3]

	Ref.
	Zërat
	Njësia matëse
	Përdorimi i zërit
	Komente

	A
	Koha maksimale e punës 
	h/ditë
	Numër fiks
	Kjo shifër është e rëndësishme për përcaktimin e numrit të personelit, duke shmangur orët e punës jashtë orarit. Kodi i Punës duhet të merret parasysh këtu.

	B
	Numri maksimal i ditëve të punës për javë 
	Ditë/javë
	Numër fiks
	Kjo shifër është e rëndësishme për përcaktimin e numrit të personelit, duke shmangur orët e punës jashtë orarit. Kodi i Punës duhet të merret parasysh këtu.

	C
	Koha maksimale e punës në javë
	h/javë
	Numër fiks
	Kjo shifër është e rëndësishme për përcaktimin e numrit të personelit, duke shmangur orët e punës jashtë orarit. Kodi i Punës duhet të merret parasysh këtu.

	D
	Mirëmbajtje 
[% e kohës së punës]
	%
	Variabël
	Kjo shifër është e rëndësishme për përcaktimin e numrit të personelit, duke shmangur orët e punës jashtë orarit. 

	E
	Pushime 
[% e kohës së punës]
	%
	Variabël
	Kjo shifër është e rëndësishme për përcaktimin e numrit të personelit, duke shmangur orët e punës jashtë orarit. E rëndësishme për aspektin ligjor dhe social.

	F
	Sasia e shoferëve
	Numër
	Variabël
	Përllogaritur me formulë, duke konsideruar, kohën totale të harxhuar nga një shofer, limituar nga numri i turneve dhe Kodi i Punës për kohën maksimale të punës (A) dhe kohën e nevojshme për pushim.

	G
	Paga për shofer (të gjithë shoferët)
	Lekë/vit
	Variabël
	Përllogaritur me formulë, duke konsideruar pagën bruto për çdo shofer * numrin e shoferëve në shërbim.
Paga e shoferëve është subjekt ndryshimi.

	H
	Sasia e punonjësve / operatorëve
	Numër
	Variabël
	Përllogaritur me formulë, bazuar në numrin e shoferëve dhe standardit për përcaktimin e 2 operatorëve për çdo kamion.

	I
	Punonjësit shoqërojnë kamionin në fushë depozitimi 
	Tekst
	Variabël
	Kjo është e rëndësishme për t’u përcaktuar me Po ose Jo, pasi shërben për rillogaritjen automatike të numrit të punonjësve dhe eficiencën e kohës. Në një praktikë të mirë, operatorët nuk duhet të shkojnë në fushë depozitimi.

	J
	Paga për punonjës (të gjithë punonjësit)
	Lekë
	Variabël
	Përllogaritur me formulë, duke konsideruar pagën bruto * numrin e punonjësve në shërbim. 
Paga e punonjësve është subjekt ndryshimi.

	K
	Kosto totale për personelin 
	Lekë 
	Variabël
	Përllogaritur nga formula, duke konsideruar totalin e shoferëve + të punonjësve. 

1.4 Përllogaritja e kostove për trajtim në impiante (tarifa e trajtimit) [blloku 4]
Qëllimi i këtij blloku është llogaritja dhe mbajtja e një llogarie të veçantë të kostos që lidhet me palën e tretë qoftë kjo menaxhuar nga vetë njësia apo një operator tjetër publik apo privat. NJVV-ja duhet të llogarisë kostot për trajtim në impiante në të gjitha format e pronësisë apo përdorimit të njësisë depozituese/ trajtuese.
Kostoja për trajtim mbetjesh në impiante është vendosur si tarifë hyrjeje dhe zakonisht paguhet për tonë.
Kostot e trajtimit mund të jenë subjekt i ndryshimit, bazuar në sasinë e mbetjeve që shkon në fushëdepozitim dhe në ndryshimin e shërbimeve që kryhen në të.



Tabela 6

NDËRTIMI I NJË TABELE LLOGARITJESH PËR KËTË BLLOK TË SISTEMIT TË LLOGARITJES SË KOSTOS [TC 4]

	Ref.
	Zërat
	Njësia matëse
	Përdorimi i zërit
	Komente

	A
	Tarifa e trajtimit
	Lekë/tonë
	Numër fiks
	Tarifa përcaktohet nga operatori/autoriteti që menaxhon njësinë e trajtimit dhe fiksohet në kontratë mes palëve. 

	B
	Kostoja totale për trajtim në impiante
	Lekë/tonë/ditë
	Variabël
	Përllogaritet me formulë, duke konsideruar, sasinë e mbetjeve, e cila dërgohet njësinë trajtuese çdo ditë * tarifën hyrëse për tonë.

	C
	Kosto totale për trajtim në impiante 
	Lekë/vit
	Variabël
	Përllogaritet me formulë, duke konsideruar sasinë totale të mbetjeve të gjeneruar në vit (e gjithë sasia dërgohet në trajtim) * B.

1.5 Përllogaritja e kostove të amortizimit të (riinvestimit) [blloku 5]
Qëllimi i këtij blloku është llogaritja e kostove të nevojshme për riinvestim, në mënyrë që sistemi të mbahet në punë për një kohë të gjatë. Kjo është një çështje e qëndrueshmërisë të sistemit dhe do të sigurojë një sistem funksional. Llogaritjet bëhen sipas përcaktimeve të ligjit nr. 8438, datë 28.12.1998, “Për tatimin mbi të ardhurat”, të ndryshuar.
Variablat në këtë bllok janë të thjeshtë dhe lidhen direkt me koston vjetore për amortizimin për kamionë dhe kazanë. Kjo i shtohet sistemit si një përqindje për vitin, që praktikisht paraqet % e shumës totale të kostos për kamionë dhe kazanë në vit. 
Kjo nuk lidhet detyrimisht me amortizimin e vërtetë. Përdorimi i papërshtatshëm mund të shkurtojnë jetën e pajisjeve dhe për këtë arsye të ndikojë ndjeshëm në koston për mirëmbajtje, investime dhe eficiencë të shërbimit (koha, karburanti).












Tabela 7

NDËRTIMI I NJË TABELE LLOGARITJESH PËR KËTË BLLOK TË SISTEMIT TË LLOGARITJES SË KOSTOS [TC 5]

	Ref.
	Zërat
	Njësia matëse
	Përdorimi i zërit
	Komente

	A
	Amortizimi i kamionit, vite 
	Numër
	Numër fiks
	Kjo shifër do të jetë 5 vite, nëse konsiderojmë një mesatare vjetore prej 20%.

	B
	Kostot e amortizimit të kamionit 
	Lekë/vit
	Variabël
	Përllogaritur me formulë, duke konsideruar numrin e kamionëve, koston për një kamion dhe shkallën e amortizimit në vit.

	C
	Amortizimi i kazanëve në vite
	Numër
	Numër fiks
	Kjo shifër do të jetë 5 vite, nëse konsiderojmë një mesatare vjetore prej 20%. Por, kjo është subjekt verifikimi në bazë të përdorimit të kazanëve.

	D
	Kostot e amortizimit të kazanëve 
	Lekë/vit
	Variabël
	Përllogaritur me formulë, duke konsideruar numrin e kazanëve, çmimin e një kazani dhe shkallën e amortizimit në vit. 

1.6 Përllogaritja e kostove administrative [blloku 6]
Qëllimi i këtij blloku është llogaritja e kostove administrative të nevojshme për të drejtuar të gjithë sistemin, zhvilluar strategji dhe politika, për të siguruar eficiencë dhe efektivitet, ofruar trajnime dhe aftësime etj.
Në këtë zë të kostos futen dhe nevojat për infrastrukturë mbështetëse për personelin, që përfshin uniforma, mjete për grumbullimin, pastruesit kimikë etj.
Kostot administrative mund të përfshijnë koston e nevojshme për rikuperimin e kostove dhe për fushatat e ndërgjegjësimit publik, e cila mund të shtohet më vete në sistem ose të jetë pjesë e kostove të përgjithshme administrative. Ky vendim merret në bazë të kapaciteteve dhe nevojave të NJVV-së.
Përveç kësaj, duhen llogaritur të ardhurat neto, të cilat kërkohen për teknologji të reja, zgjerimin e shërbimit dhe çështje të tjera të paplanifikuara dhe të nevojshme.
Shifra është vendosur si një përqindje e kostove totale të 6 blloqeve të zhvilluara më sipër. 


Tabela 8

NDËRTIMI I NJË TABELE LLOGARITJESH PËR KËTË BLLOK TË SISTEMIT TË LLOGARITJES SË KOSTOS [TC 6]

	Ref.
	Zërat
	Njësia matëse
	Përdorimi i zërit
	Komente

	A
	Kostoja e administrimit (total)
	%
	Numër fiks
	Përllogaritur nga formula si % e kostove totale operacionale.

	B
	Kostot administrative të tjera (p.sh. për grumbullim të tarifës)
	%
	Numër fiks
	Përllogaritur nga formula si xx% e kostove totale operacionale.

	C
	Kostot administrative për fushat e ndërgjegjësimit 
	%
	Numër fiks
	Përllogaritur nga formula si xx% e kostove totale operacionale.

	D
	Kostot administrative (totale)
	Lekë/vit
	Variabël
	Përllogaritur me formulë (%A+B+C * total operacione). 

	E
	Të ardhura neto
	Lekë/vit
	Variabël
	Përllogaritur nga formula (% * total operacione).


[bookmark: _Toc377033302]
1.7 Përllogaritja e kostove totale të shërbimit [Blloku 7]
Ky bllok mundëson një paraqitje përfundimtare të kostove totale. 

Tabela 9

NDËRTIMI I NJË TABELE LLOGARITJESH PËR KËTË BLLOK TË SISTEMIT TË LLOGARITJES SË KOSTOS [TC 7]

	Ref.
	Zërat
	Njësia matëse
	Përdorimi i zërit
	Komente

	A
	Kostoja totale të investimi (1 herë)
	Lekë
	Variabël
	Kjo vlerë është e barabartë me shumë e nevojshme për blerjen e kamionëve dhe kazanëve në vitin e parë të shërbimit. 

	B
	Kostot totale vjetore
	Lekë
	Variabël
	Kjo përllogaritet si shumë e kostove operacionale + të trajtimit + administrative dhe fitim neto + amortizim. Kjo shumë përcakton buxhetin vjetor për menaxhimin e mbetjeve.

	C
	Kostot totale operacionale dhe investimet për vitin e parë 
	Lekë
	Variabël
	Përllogaritur nga formula si shumë (A + B) dhe përfaqëson kapacitein e nevojshëm financiar për të nisur shërbimin e menaxhimit të mbetjeve. 




Duke renditur të gjitha tabelat e mësipërme dhe duke i lidhur mes tyre, zhvillohet një sistem i plotë i llogaritjes së kostos. Ky sistem do të japë informacion mbi nevojat për investime, personel, operacione, amortizimin e mjeteve dhe kosto të tjera, në mënyrë që të të paraqiten në mënyrë të detajuar të vendimmarrësi vendor.
a) Përllogaritja e kostove për tonë mbetje
Në thelb kostoja për trajtimin e një ton mbetje, llogaritet si një pjesëtim të kostos totale operacionale me sasinë e mbetjeve të gjeneruara në vit.
Për të bërë një gjë të tillë, shtoni poshtë çdo blloku një rresht dhe përdorni formulën për të pjesëtuar shumën totale të bllokut me sasinë e mbetjeve të gjeneruar për vit.

b) Përllogaritja e kostove për banorë
Këtu përdorim numrin total të banorëve të shërbyer për të kuptuar koston për gjeneruesin. 
Për të bërë një gjë të tillë, shtoni poshtë çdo blloku një rresht dhe përdorni formulën për të pjesëtuar shumën totale të bllokut me numrin total të banorëve të shërbyer (jo regjistruar).
Në fund rezultatet sugjerohet të grupohen në katër kategori bazë të menaxhimit, për të kuptuar shkallën e influencës së secilit prej tyre në koston totale:
·  grumbullim;
·  transport;
·  amortizim;
·  trajtim në impiante.
Për të bërë këtë ndërtohet tabela si më poshtë.











Tabela 10

SHPËRNDARJA E KOSTOVE PËR BANORË DHE PËR TONË MBETJE

	Ref.
	Zërat
	Njësia matëse
	Përdorimi i zërit
	Komente

	A
	Grumbullim (përfshin grumbullimin, mirëmbajtjen dhe personelin)
	Lekë/banorë
	Variabël
	Përllogaritur nga formula = [(Total grumbullim+ % mirëmbajtje për grumbullim + % personel për grumbullim) * (Përqindje kosto administrative dhe të ardhura neto)] / numrin e popullsisë së shërbyer 

	A1
	Grumbullim (përfshin grumbullimin, mirëmbajtjen dhe personelin)
	Lekë/tonë
	Variabël
	Përllogaritur nga formula = [(Total grumbullim+ % mirëmbajtje për grumbullim + % personel për grumbullim) * (Përqindje kosto administrative dhe të ardhura neto)] / sasinë e mbetjeve të gjeneruar në vit 

	B
	Transport
	Lekë/banorë
	Variabël
	Përllogaritur nga formula = [(Total transport + % mirëmbajtje për transport + % personel për transport) * (Përqindje kosto administrative dhe të ardhura neto)]/numrin e popullsisë së shërbyer 

	B1
	Transport
	Lekë/tonë
	Variabël
	Përllogaritur nga formula = [(Total transport + % mirëmbajtje për transport + % personel për transport) * (Përqindje kosto administrative dhe të ardhura neto)]/sasinë e mbetjeve të gjeneruar në vit 

	C
	Amortizim
	Lekë/banorë
	Variabël
	Përllogaritur nga formula = (Total amortizim) * (Përqindje kosto administrative dhe të ardhura neto)]/numrin e popullsisë së shërbyer 

	C1
	Amortizim
	Lekë/tonë
	Variabël
	Përllogaritur nga formula = (Total amortizim) * (Përqindje kosto administrative dhe të ardhura neto)]/sasinë e mbetjeve të gjeneruar në vit

	D
	Trajtim në impiante
	Lekë/banorë
	Variabël
	Përllogaritur nga formula = (Total kosto trajtimi) * (Përqindje kosto administrative dhe të ardhura neto)]/numrin e popullsisë së shërbyer

	D1
	Trajtim në impiante
	Lekë/tonë
	Variabël
	Përllogaritur nga formula = (Total kosto trajtimi) * (Përqindje kosto administrative dhe të ardhura neto)]/sasinë e mbetjeve të gjeneruar në vit

	E
	Kosto totale, duke përfshirë kostot administrative dhe të ardhura neto 
	Lekë/banorë
	Variabël
	Përllogaritur nga formula (A+B+C+D)

	E1
	Kosto totale, duke përfshirë kostot administrative dhe të ardhura neto 
	Lekë/tonë
	Variabël
	Përllogaritur nga formula (A1+B1+C1+D1)






Një grafik për një paraqitjen më të kuptueshme të rezultateve mund të ndërtohet me këto të dhëna, i cili së bashku me tabelën më sipër mundëson një fletë reference, e cila mund të printohet dhe përdoret nga NJVV-ja (shiko shembullin më poshtë).

Grafiku 1. Shembull i shpërndarjes së kostos për banorë për vit



Grafiku 2. Shembull i shpërndarjes së kostos tonë mbetje për vit

1.7.1 Përllogaritja e kostove gjatë sezonit turistik
Siç është shpjeguar dhe më lart, turistët dhe vizitorët në disa prej NJVV-ve kanë një ndikim të rëndësishëm në operacionet dhe shpenzimet për menaxhimin e mbetjeve. Sasia e mbetjeve, e gjeneruar për një kohë të shkurtër, mund të më pak se totali vjetor deri në shumëfish të tij për disa NJVV. Prandaj operacionet dhe shpenzimet preken në mënyrë të konsiderueshme, duke gjeneruar një barrë financiare shtesë për NJVV-në.
Duke qenë se kjo sasi mbetjesh nuk gjenerohet përgjatë të gjithë vitit, shpenzimet që lidhen me sezonin turistik sugjerohet që të trajtohen veçmas dhe t’u faturohen turistëve nëpërmjet një strategjie të zhvilluar nga NJVV-ja.
Për llogaritjen e këtyre shpenzimeve, mund të përdoret i gjithë sistemi i zhvilluar më sipër, duke konsideruar dy variabla:
- Numri i vizitorëve në ditë (mesatare ditore e turistëve gjatë sezonit turistik, marrë nga të dhënat e vitit të mëparshëm)
- Ditë zyrtare turistike për sezon (zakonisht 30–90 ditë).

[bookmark: _Toc376960633][bookmark: _Toc377033306][bookmark: _Toc377033307]SHTOJCA 2 
MODELET E LLOGARITJES SË TARIFAVE PËR MENAXHIMIN E MBETJEVE

[bookmark: _Toc373144170][bookmark: _Toc377033309]1.1 Principet e vendosjes së tarifës
Ekzistojnë mënyra të ndryshme për të përcaktuar tarifën që gjeneruesi duhet të paguajnë për shërbimet e mbetjeve (për shembull bazuar në konsumin e energjisë elektrike, në numrin e dhomave në shtëpi, në vëllimin e ndërtesës, në vlerën e ndërtesës, në numrin e njerëzve që jetojnë në shtëpi, në numrin e koshave dhe shpeshtësinë e grumbullimit etj.). Asnjë prej tyre nuk është i përsosur dhe të gjitha sistemet janë subjekt i diskutimeve.
Zhvillimi i modeleve dhe, në terma të përgjithshëm, vendosja e tarifave bazohet në parimet kryesore të rikuperimit të kostos:
- Mbulimi i kostos: menaxhimi i mbetjeve duhet të sigurojë mbulimin e plotë të kostos, e cila përfshin koston e operimit dhe mirëmbajtjes, kostot administrative dhe të amortizimit.
- Ndotësi paguan: gjeneruesi i mbetjeve duhet të paguajë për eliminimin e saj në mënyrë sa më proporcionale, në zbatim të praktikave të mira, duke nxitur reduktimin e mbetjeve, ripërdorimin dhe riciklimin, si dhe duke iu shmangur sa më shumë të jetë e mundur hedhjes së mbetjeve në natyrë.
- Barazia: gjenerues të ngjashëm të mbetjeve duhet të paguajnë mundësisht tarifa të ngjashme.
- Ekuivalenca: shuma e tarifave të mbledhura duhet të jetë në përputhje me atë të shpenzimeve (jo nën e as mbi); të ardhurat nuk mund të përdoren për qëllime të tjera (p.sh. rrugë apo ujësjellës).
- Transparenca: tarifat duhet të reflektojnë kostot dhe qytetarët duhet të jenë të informuar në mënyrë transparente për kostot dhe llogaritjen e tarifave.
- Thjeshtësia: një element shumë i rëndësishëm është përcaktimi i një sistemi të thjeshtë, përshtatur në të dhëna të përballueshme dhe sa më i lirë të jetë i mundur në koston e aplikimit (llogaritja e faturimit dhe arkëtimit).
Respektimi i këtyre parimeve duhet të jetë objektivi i vendosjes së tarifës, edhe pse ajo mund të jetë e kufizuar nga disponueshmëria e të dhënave, përpos çështjeve të tjera. Kështu, duhet të gjendet një kompromis mes këtyre parimeve të ndryshme dhe racionalitetit të aplikimit të tyre.
Sa më shumë të jetë e mundur, sistemi duhet:
1. Të bazohet në të dhënat ekzistuese;
2. Të jetë i lehtë për t’u ndërtuar dhe për t’u përditësuar;
3. Të jetë i përshtatshëm për familjet, institucionet dhe bizneset;
4. Të jetë i përshtatshëm për një integrim në një sistem të faturimit ekzistues (nëse ka);
5. Të mos jetë burim i punës shtesë administrative. 
[bookmark: _Toc373144171][bookmark: _Toc377033310]1.2 Kategoritë e adresuara / klientët
Sipas kategorive të gjenerimit të mbetjeve shtëpiake, tarifa do të përcaktohet e ndryshme për tri grupet kryesore/klientët, si më poshtë:
1. Familjare/familjet;
2. Publike/institucionale; dhe
3. Private/bizneset.
Çdo familje, institucion apo biznes përfaqëson një njësi, të cilit do t’i lëshohet një faturë.
[bookmark: _Toc373144172][bookmark: _Toc377033311]1.3 Përdoruesi i manualit / njësia e zbatimit

Sipas legjislacionit shqiptar, menaxhimi i mbetjeve shtëpiake është një shërbim që administrohet nga njësitë e vetëqeverisjes vendore brenda territorit të juridiksionit të tyre. Bazuar në të njëjtin kuadër, autoriteti për menaxhimin financiar të shërbimit është NJVV-ja. Prandaj, përdoruesi i këtij manuali është administrata e NJVV-së.
Duke marrë në konsideratë kapacitetet e çdo NJVV-je, vendosja e tarifave dhe përdorimi i këtij manuali është i lidhur me zyrën e taksave. Sidoqoftë, ai do të jetë i koordinuar në mënyrë shumë efikase dhe me sektorin/departamentin e ofrimit të shërbimeve, në mënyrë që të sigurohet përditësimi i sistemit dhe i mbledhjes së informacionit dhe efikasiteti i zbatimit.
Përdorimi më i mirë i sistemit do të jetë integrimi i tij në sistemin tatimor aktual. Kryqëzimi i informacionit do të bëhet në një sistem, në mënyrë që të dhënat të shtohen një herë (p.sh. emri i biznesit, sipërfaqja dhe të punësuarit) dhe të përdoret për qëllime të ndryshme, duke përfshirë faturimin për shërbimet e mbetjeve shtëpiake.


Ky është një shembull ilustrues i këtij sistemi.Një sistem i vetëm menaxhimi

Përdorur nga NJVV-ja
Hyrje
Dalje
Faturim për taksat
Faturim për tarifat (ujë, mbetje etj.)
Të dhëna për biznesin (NIPT, sipërfaqe, punonjës etj.)
Të dhëna për instit. (çfarëdo)
Të dhëna për banorët (çfarëdo)
Faturime të tjera 
Përditësim



[bookmark: _Toc373144173][bookmark: _Toc377033312]2. Zhvillimi i sistemit të përshtatshëm të faturimit 
Ka modele të ndryshme të mundshme, të cilat kanë avantazhet dhe dizavantazhet e tyre. 
Zgjedhja e modelit dhe parametrat e tij do të varen nga faktorë të ndryshëm, si:
1. Specifika e NJVV-së: urbane, rurale, industriale, bregdetare, turistike, malore etj., të cilat do të ndikojnë llojet e gjenerimit të mbetjeve.
2. Specifikat e gjenerimit të mbetjeve dhe mbledhjen në NJVV: gjeneruesit e mëdhenj mund të ndryshojnë shumë nga njëri tek tjetri: tregjet, bizneset, restorantet, industria, bujqësia, administrata, kopshtet, plazhet etj.
3. Shpërndarja e ngarkesës së tarifës totale ndërmjet kategorive të ndryshme varet shumë nga kushtet vendore dhe qasja e vendimmarrësit. (Shih shembujt te grafikët.)
















Grafiku 1. Shembuj të shpërndarjes së tarifës ndërmjet grupeve
 

4. Orientimi i politikave nga autoritetet kundrejt qytetarit.
5. Gjendja financiare e njësisë së vetëqeverisjes vendore.
6. Të dhënat e disponueshme. Ky kriter është ndoshta më i rëndësishmi.
Cilido qoftë modeli i zgjedhur, përllogaritja e tarifës është gjithmonë e bazuar në vlerën e buxhetit vjetor të grumbullimit të mbetjeve. Një sistem standard i llogaritjes së kostos së menaxhimit të mbetjeve është i bazuar në qendrat e mëposhtme të kostos:
1. Të dhëna të përgjithshme për njësinë administrative;
2. Investimet kapitale (kryesisht kamionë dhe kazanë);
3. Shpenzimet operative (mirëmbajtja, grumbullimi, transporti, personeli, lënda djegëse);
4. Kostot e trajtimit (tarifa e hyrjes) ose trajtim tjetër apo aktivitete të riciklimit; 
5. (Riinvesto) shpenzimet e amortizimit;
6. Kostot administrative dhe informative.
Përveç kësaj, shuma totale e tarifës duhet të marrë në konsideratë përqindjen e pambuluar (shkallën e mospagimit). Ajo duhet të jetë pjesë e vendimit të NJVV-së për të përcaktuar se cila pjesë e kostos duhet të jetë e mbuluar nga të ardhurat tarifore dhe cila pjesë do të mbulohet nga të ardhurat e tjera të njësisë së vetëqeverisjes vendore. Shuma e vërtetë e parave të mbledhura në vit duhet të mbulojë koston reale vjetore të shpenzuar për menaxhimin e mbetjeve, me qëllim sigurimin e qëndrueshmërisë së shërbimit. 
Kjo ilustrohet nga grafiku në vijim:













Grafiku 2. Dinamika e mbulimit të kostos

 Mospagesa


Tarifa totale e faturuar
Vlera totale e grumbulluar



Në të gjitha rastet, rekomandohet të zgjidhet një model sa më i thjeshtë të jetë e mundur.
[bookmark: _Toc373144174][bookmark: _Toc377033313]3. Paraqitja e modelit
Ky dokument paraqet një model të përllogaritjes dhe menaxhimit të tarifës, i cili quhet modeli progresiv.
[bookmark: _Toc373144187][bookmark: _Toc377033324]3.1 MODELI PROGRESIV
[bookmark: _Toc373144188][bookmark: _Toc377033325]3.1.1 Përqasja që sjell modeli
Ky model përfaqëson një qasje më gjithëpërfshirëse në menaxhimin e tarifave. Ajo përfshin më shumë tregues të gjenerimit të mbetjeve dhe hap mundësitë e krijimit të stimujve financiarë për praktikat e mira. Megjithatë, duhet pasur parasysh se ky model ka nevojë për shumë të dhëna dhe përpunim të tyre. 
Modeli është zhvilluar dhe konsoliduar në bazë të përvojës së modelit për menaxhimin e tarifave për furnizimin me ujë, duke përdorur faktorin e faturimit si kriter vendosje të tarifës (shih 4.3.3), e cila në vetvete llogaritet nga një përzierje e disa treguesve.
Tarifa përcaktohet për tri kategoritë e gjeneruesve/klientëve, duke mos përcaktuar asnjë kriter paraprak shpërndarje të barrës së kostos. Në këtë rast, shpërndarja ndërmjet kategorive është e rregulluar vetë në bazë të multikritereve të vendosura për secilin grup klientësh. Këto kritere, të përshkruara qartë më poshtë, janë: a) prania e oborrit; b) madhësia; c) largësia nga qendra e qytetit/njësisë admini-strative deri te gjeneruesi; d) masat për prodhuesit e mëdhenj apo të veçantë; e) masat reduktuese (nxitëse).
Në thelb, në këtë model, çdo gjenerues duhet të paguajë tarifën e referencës (faktori i faturimit = 1), e cila rritet në bazë të faktorëve të tjerë që shpjegohen më vonë në këtë kapitull.
Modeli ofron mundësinë për përjashtimin e familjeve nën skemën e ndihmës sociale. Si shpjegohet dhe më sipër, përdorimi i këtij parametri zbritjeje është një vendim politik vendor, me ligj është këshilli lokal, i cili vendos për një përjashtim të plotë, gjysmëtarifor ose përfshirjen e këtij grupi në tarifa.
Modeli konsideron normën totale të mospagimit, por në përqindje të akumuluar, duke marrë parasysh shumën e parave të pambledhura nga viti i kaluar si një numër total/përqindje. Njësoj si më sipër, përqindja e mospagesës rrit tarifën për paguesit e rregullt. Vendimi për të rishpërndarë shpenzimet për paguesit e rregullt është një vendim politik. NJVV-ja mund të përdorë fonde të tjera për të mbuluar këtë hendek dhe për të shmangur shpenzimet shtesë, të padrejta për paguesit e rregullt.
Përdorimi i të gjithë treguesve dhe kritereve është shpjeguar më poshtë.
Modeli i respekton parimet kryesore tarifore në nivelin e mëposhtëm:


	Parimet
	+
	-

	Ndotësi paguan
	Llogaritje më e detajuar e tarifave e bazuar në disa tregues, e cila avancon kuptimin për nivelin e ndikimit të çdo gjeneruesi.
Modeli mundëson stimulimin për menaxhimin me mençuri të mbetjeve, duke futur faktorin reduktim tarifor.
	-

	Transparenca
	Modeli siguron transparencë të plotë për përdoruesit, duke prodhuar një faturë të detajuar.
Disa parametra përdoren për të dalluar çdo klient nga tjetri. Sistemi tarifor mund të përdoret për qëllime informative në faturë.
	-

	Eficienca menaxheriale
	Mundëson një informacion të plotë për çdo klient.
	Kërkon shumë të dhëna paraprake dhe një përditësim të shpeshtë të disa prej tyre.
Sistemit duhet të përdoret vetëm nga profesionistë të trajnuar.

Për zhvillimin e këtij modeli, të dhënat e mëposhtme nga burimet përkatëse, janë të nevojshme:
	Të dhënat
	Burimi i mundshëm
	Arsyeja e përdorimit

	Numri i familjeve
	Regjistri i Gjendjes Civile; Klientët e ndërmarrjes së ujësjellës-kanalizimeve; 
Zyra e ndihmës ekonomike
	Të listohen në sistem si klientë zyrtarë

	Numri i pjesëtarëve të çdo familjeje
	Regjistri i Gjendjes Civile; Klientët e ndërmarrjes së ujësjellës-kanalizimeve
	Të përdoren për nënfaktorin “madhësi”, ku për familjet është numri i pjesëtarëve të familjes.

	Sipërfaqja e pronës për çdo familje
	Zyra e regjistrimit të pasurive të paluajtshme
	Të përdoren në faktorin “oborr”. Sipërfaqja e oborrit është një faktor që përdoret për secilën pronë truall si faktor përllogaritje të tarifës.

	Numri i bizneseve
	Zyra e taksave
	Të listohen në sistem si klientë zyrtarë

	
	
	

	Sipërfaqja e pronës për çdo biznes
	Zyra e regjistrimit të pasurive të paluajtshme
	Të përdoren për nënfaktorin “madhësi”, e cila për biznesin është m2. 

	Kategoritë e biznesit dhe veprimtaria e tyre
	Zyra e taksave
	Të përdoret për nënfaktorin “madhësi”, i cili është i kombinuar me faktorin e sipërfaqes duke gjeneruar së bashku një faktor të vetëm të madhësisë për këtë kategori.

	Numri i institucioneve
	Zyra e taksave; Zyra e arsimit
	Të listohen në sistem si klientë zyrtarë

	Numri i punonjësve/ përdoruesve të çdo institucioni
	Zyra e tatimeve
	Të përdoren për nën faktorin ‘madhësi”, i cili për institucionet është numri i punonjësve/përdoruesve të regjistruar.

	Adresa për secilin klient (familje, institucion, biznes)
	Zyra e urbanistikës në NJVV; Zyra e regjistrimit të pasurive të paluajtshme
	Të përdoren për nënfaktorin “distancë nga qendra” në km.

3.1.3 Prezantim i detajuar i modelit (modeli mund të zhvillohet plotësisht në Excel)
Ky model është i bazuar në përdorimin e faktorit të faturimit dhe koeficientëve për llogaritjen e tarifës për çdo klient. Si model tarifor është shumë inovativ dhe koeficientët e paraqitur këtu janë propozuar në bazë të vlerësimit të përgjithshëm profesional, por jo në ligj, rregullore ose shembuj.
Modeli përdor dy fletë Excel (sheets) për zhvillimin e bazës së të dhënave:
1. Menaxhimi i të dhënave (sheet 1) ka tri tabela kryesore, si në vijim: a) Përcaktimi i kategorive; b) Llogaritja e faktorit të madhësisë; dhe c) Atribuimi i faktorit të faturimit.
2. Llogaritja e tarifave (sheet 2) ka dy tabela, si në vijim: a) Llogaritja e tarifës së referencës; dhe b) Llogaritja e tarifës për çdo klient.



























3.1.3.1 Sheet 1. Menaxhimi i të dhënave
Tabela 5. Hapi 1: Përcaktimi i kategorive dhe parametrave që do të influencojnë tarifën për çdo klient (=“malus”)

	Faktorët e përllogaritjes së tarifës

	Kategoria
	
	Oborr
	Madhësia**
	Distanca nga qendra
	Prodhues “i madh” apo i veçantë*
	Masat reduktuese (incentiva) (përdoret në rastet e aprovuara, që kualifikohen për këtë masë)

	
	
	Jo
	Po
	E vogël
	E mesme
	E madhe
	0–5 km
	5–10 km
	>10 km
	Jo
	Po
	Jo
	Po

	
	
	
	
	1–3 pers.
	4–6 pers.
	>6 pers.
	
	
	
	
	
	
	

	Familje
	
	+ 0%
	+ 100%
	0%
	+ 40%
	+ 80%
	0%
	+ 20%
	+ 40%
	+ 0%
	+ 100%
	-0%
	-20%

	
	
	
	
	1–15 punonj.
	16–30 punonj.
	> 30 punonj., për çdo punonj. shtesë.
	
	
	
	
	
	
	

	Institucion
	
	+ 20%
	+ 100%
	20%
	+ 60%
	+ 2.7%
	+ 20%
	+ 40%
	+ 60%
	+ 20%
	+ 100%
	-0%
	-20%

	
	
	
	
	Sip. e biznesit:
0–50 m2
	Sip. e biznesit:
50–100 m2
	> 100 m2, për çdo 50 m2 shtesë
	
	
	
	
	
	
	

	Biznese kat. 1
	Prodh. i ulët
	+ 20%
	+ 100%
	+ 20%
	+ 40%
	+ 20%
	+ 20%
	+ 40%
	+ 60%
	+ 20%
	+ 100%
	-0%
	-20%

	Biznese kat. 2
	Prodh. i mesëm
	+ 20%
	+ 100%
	+ 40%
	+ 60%
	+ 20%
	+ 20%
	+ 40%
	+ 60%
	+ 20%
	+ 100%
	-0%
	-20%

	Biznese kat. 3
	Prodh. i lartë
	+ 20%
	+ 100%
	+ 60%
	+ 80%
	+ 20%
	+ 20%
	+ 40%
	+ 60%
	+ 20%
	+ 100%
	-0%
	-20%


* Aplikohet mbi bizneset dhe institucionet që prodhojnë mbetje të ngjashme me ato urbane (përjashtuar spitalet, inertet apo mbetjet industriale).
** Nuk mund të kalojë + 900% (tavani 345 punonjës ose 2250 m2).





3.1.3.2 Sheet 1. Përllogaritja e faktorit të madhësisë
Tabela 6. Hapi 2: Nëntabelë e lidhur me seksionin e përllogaritjes së faktorit të madhësisë

	Kategoria
	Madhësia
	Komente

	
	E vogël
	E mesme
	E madhe
	

	
	1–3 pers.
	4–6 pers.
	>6 pers.
	

	Familje
	0%
	+ 40%
	+ 80%
	

	
	15
	30
	> 30 punonj., për çdo punonj. shtesë
	Sipas studimeve të ADEME (Francë), sasia e mbetjeve të gjeneruara nga një punonjës përfaqëson 20% të mbetjeve të gjeneruara nga një person në familje. 
=> 5 punonjës = 1 një person në familje

	Institucion
	+ 20%
	+ 60%
	+ 2.7%
	Për “e vogël” në “të mesme” = +40% për 15 persona = +2.7% për person

	
	50
	100
	> 100 m2, për çdo 50 m2 shtesë
	

	Biznese kat. 1
	+ 20%
	+ 40%
	+ 20%
	Kategoria 1, përfshin kategoritë: shërbime, profesione të lira dhe ambulantë[footnoteRef:3]. [3:  Shpërndarja e bizneseve brenda kategorive është bazuar në legjislacionin shqiptar për taksat, duke i kombinuar kategoritë e biznesit dhe veprimtarinë e tyre. Shpërndarja e bizneseve në kategori nuk bazohet në kategorinë i madh apo i vogël, por vetëm në fushën e veprimtarisë që shpjegohet më lart. Referenca ligjore është sipas ligjit nr. 8978, datë 12.12.2002, “Për taksën vendore për biznesin e vogël” dhe udhëzimit të Ministrisë së Financave nr. 4, datë 27.1.2003, “Për taksën vendore mbi biznesin e vogël”.] 


	Biznese kat. 2
	+ 40%
	+ 60%
	+ 20%
	Kategoria 2, përfshin kategoritë: shitje me pakicë, shitje me shumicë dhe transport.

	Biznese kat. 3
	+ 60%
	+ 80%
	+ 20%
	Kategoria 3, përfshin kategorinë: prodhim.

[bookmark: _Toc373144191][bookmark: _Toc377033328]3.1.4 Shpjegimi i faktorëve të përdorur në tabelat më sipër dhe mënyra e përdorimit të tyre

	a) Faktori oborr
	Futja e këtij faktori vjen nga vëzhgimi që është bërë në njësitë e vetëqeverisjes vendore të mëdha (p.sh. Shkodrës), ku një pjesë e rëndësishme e mbetjeve është vegjetale dhe vijnë nga kopshtet individuale. Eliminimi i këtyre mbetjeve vegjetale, që shpesh janë shumë voluminoze, kushton shumë për njësinë. Kjo kosto shtesë duhet të mbështetet nga pronarët e këtyre oborreve. Kjo është arsyeja pse modeli propozon dyfishim të faktorit referencë (+100%) për gjeneruesit të cilët kanë një oborr. Përdorimi i këtij faktori ofron një qasje progresive për të krijuar një komunikim me komunitetin, e cila e kombinuar me “faktorin e nxitjes” (aplikimit të masave ligjore për zvogëlimin e tarifës), ofron një nxitje për kompostimin dhe zgjidhje të tjera.

Lidhur me këtë faktor, Njësia e Vetëqeverisjes Vendore duhet të konsiderojë si më poshtë:
·  Cila është përqindja e mbetjeve vegjetale që vijnë nga kopshtet? 
·  Sa ndikon kjo në koston e shërbimit (grumbullimit, transportit dhe të trajtimit)? 
Modeli i propozon shkallën e ndikimit si më poshtë të faktorit oborr për llogaritjen e tarifave, por proporcionet mund të përshtaten nga vetë njësia:

	Kategoria
	Oborri

	 
	Jo
	Po

	Familje
	+ 0%
	+ 100%

	
	-
	Oborr = gjenerim i lartë mbetjesh

	Institucion
	+ 20%
	+ 100%

	
	Masë mbështetëse
	Oborr = gjenerim i lartë mbetjesh

	Biznes
	+ 20%
	+ 100%

	
	Masë mbështetëse
	Oborr = gjenerim i lartë mbetjesh



Një vlerë bazë prej +20% aplikohet mbi tarifën për bizneset dhe institucionet, për të mbështetur uljen e barrës për popullatën.


	b) Faktori madhësi

	Ky faktor supozon se sasia e mbetjeve të gjeneruara ndikohet nga “madhësia” e prodhuesit. Faktori i madhësisë përllogaritet në mënyrë të ndryshme për çdo kategori gjeneruesish.
Familjet
Gjenerimi i mbetjeve është në proporcion me numrin e njerëzve që jetojnë në familje. 3 kategori janë propozuar.
Modeli i propozon ndikimin e mëposhtëm të faktorit madhësi në llogaritjen e tarifës:
	Kategoria
	Madhësia

	
	E vogël
	E mesme
	E madhe

	 
	1–3 pers.
	4–6 pers.
	>6 pers.

	Familje
	0%
	+ 40%
	+ 80%



Koeficientët mund të përshtaten nga Njësia e Vetëqeverisjes Vendore, sipas kushteve dhe politikave vendore.


	
	Institucionet[footnoteRef:4] [4:  Sipas studimeve të ADEME-së (Francë), gjenerimi i mbetjeve nga 1 punëtor përfaqëson 20% të mbetjeve të gjeneruara nga 1 person në familje. => 5 punonjës = 1 person në kategorinë familje.] 

Kategoritë janë përcaktuar në bazë të numrit të të punësuarve, në bazë të kritereve të përcaktuara për familjet (5 punonjës janë konsideruar si 1 person i një familjeje). Këto kategori mund të ndryshohen në përputhje me njohuritë lokale të institucioneve.
Ndërsa për faktorët e tjerë, një bazë minimale prej 20% është aplikuar në llogaritjen e tarifave për të gjitha institucionet. Për një numër të mesëm punonjësish, aplikohet një shtesë prej 40% dhe për më tej një vlerë prej 2,7% aplikohet për çdo punonjës shtesë kur institucioni është më shumë se 30 punonjës.

Tabela më poshtë paraqet mënyrën si bëhet kjo përllogaritje në  Excel
	Kategoria
	Madhësia

	 
	E vogël
	E mesme
	E madhe

	
	1–15 pers.
	16–30
	> 30 puno. për çdo punonj. shtesë

	Institucione
	+ 20%
	+ 60%
	+ 2.7%



Një tavan prej +900% është vendosur (rregullohet me anë të formulës), në mënyrë që ndalohet rritja e mëtejshme e këtij ky faktori kur ai çon në një faktor të faturimit më të lartë se dhjetë herë faktorin referencë të faturimit. Kjo do të thotë se mbi 345 të punësuar, ky faktor nuk do të rritet më. Mundësia e kufizimit të këtij faktori është në dorë të Njësisë së Vetëqeverisjes Vendore për ta përdorur.


	
	Bizneset
Për përcaktimin e faktorit të madhërisë, në bazë të përvojës me këtë kategori gjeneruesish, është bërë ndarja e tyre në 3 kategori, mbështetur në grupimet që bëhen nga ligji për taksat vendore[footnoteRef:5], [footnoteRef:6]: [5:  Ligj nr. 8978, datë 12.12.2002, “Për taksën vendore të biznesit të vogël”, i ndryshuar.]  [6:  Ministria e Financave urdhër nr. 4, datë 27.1.2003, “Për taksën vendore të biznesit të vogël”.] 

Kategoria 1 	Gjeneruesi në shkallë të vogël të mbetjeve, ku hyjnë: shërbimet, profesionet e lira dhe ambulantët
Kategoria 2 	Gjeneruesi në shkallë të mesme të mbetjeve, ku hyjnë: dyqane me pakicë, dyqanet me shumicë dhe transporti
Kategoria 3 	Gjeneruesi në shkallë të lartë të mbetjeve, ku hyjnë: prodhimi.
Këtu koeficienti është i bazuar në sipërfaqen e ndërtesës (vetëm truall) të përdorur nga biznesi. Njësia bazë minimale është 50 m2, e cila mund të ndryshohet në përputhje me njohuritë lokale.
Për faktorët e tjerë: një bazë prej 20% aplikohet në llogaritjen e tarifave për të gjitha bizneset; +40% për kategorinë e dytë dhe 60% për kategorinë e tretë. Pastaj, koeficienti është në rritje 20% për çdo 50 m2 shtesë.

Tabela më poshtë paraqet mënyrën si bëhet kjo përllogaritje në Excel
	Kategoria
	Madhësia

	 
	E vogël
	E mesme
	E madhe

	 
	
	sip. e biznesit:
0–50 m2
	sip. e biznesit:
50–100 m2
	> 100 m2, për çdo 50 m2 shtesë

	Biznese kat. 1
	prodh. i ulët
	+ 20%
	+ 40%
	+ 20%

	Biznese kat. 2
	prodh. i mesëm
	+ 40%
	+ 60%
	+ 20%

	Biznese kat. 3
	prodh. i lartë
	+ 60%
	+ 80%
	+ 20%



Një tavan prej +900% është përcaktuar, në mënyrë që të ndalohet rritja e mëtejshme e këtij faktori kur çon në një faktor të faturimit më të lartë sa dhjetë herë faktori referencë i faturimit. Kjo do të thotë se mbi 2.250 m2, ky faktor nuk do të rritet më. Mundësia e kufizimit të këtij faktori është në dorë të Njësisë së Vetëqeverisjes Vendore për ta përdorur.


	c) Faktori distancë[footnoteRef:7] [7:  Me distancë nga qendra e qytetit apo njësisë administrative do të kuptojmë rrezen e largësisë nga kjo qendër deri te gjeneruesi/klienti (distancën lineare në km), jo distancën që kryen kamioni i rrugës, duke grumbulluar deri në destinacion.] 


	Ndërtimet e shpërndara kudo janë një burim i shpenzimeve të larta për shërbimet publike, duke përfshirë menaxhimin e mbetjeve. Ideja e këtij faktori në distancë është që të reflektojnë koston shtesë për komunitetin për mbledhjen dhe transportin në distancë “të largët”. Megjithatë, distanca nuk ka të bëjë me gjenerimin e mbetjeve dhe prodhuesi nuk ka asnjë ndikim mbi të. Kjo është arsyeja pse koeficientët e propozuar nuk janë shumë të lartë (20% për çdo hap).
Lidhur me përdorimin e këtij faktori, Njësia e Vetëqeverisjes Vendore duhet të marrin në konsideratë si në vijim:
·  Kategoritë dhe koeficienti duhet të përshtaten me cilësitë e veçanta të NJVV-së (shpërndarjen, nivelin ekonomik, kapacitetet teknike etj.).
·  Cila është politika e NJVV-së në lidhje me menaxhimin e territorit? A ka një vullnet për përqendrimin e ndërtimeve? Nëse po, koeficienti mund të jetë më i lartë që të nxisë këtë politikë. 
·  Sa e ndikojnë gjeneruesit e mbetjeve në distancë të largët koston e shërbimit (grumbullimin, transportimin dhe trajtimin)? 
·  Të merret në konsideratë se disa klientë me të ardhura të ulëta mund të gjenden larg për shkak të disa arsyeve, duke përfshirë edhe ato ekonomike (fshatrat e largëta).
·  Vëmendje e veçantë u duhet kushtuar klientëve që janë jashtë zonës së shërbimit ose të keqshërbyer (reduktim tarifor apo përjashtim).


	d) Prodhues “i madh” ose i veçantë

	Ky faktor është më i rëndësishëm për bizneset dhe institucionet sesa familjet. Ai është futur për të kompensuar situatën ku prodhuesi nuk ka kopsht, ka marrë me qira një ndërtesë të vogël me pak të punësuar në qendër të qytetit, por prodhon sasi të madhe të mbetjeve, për shkak të natyrës së veprimtarisë së tij. Në këtë rast, nëse do të bazohej vetëm në faktorët, kopsht madhësi dhe distancë, ky gjenerues do të paguante tarifë shumë të ulët. Ky faktor i jep mundësinë NJVV-së që të rregullojë shkallën e tarifës, në mënyrë të tillë që t’i përgjigjet shkallës së ndikimit të këtij biznesi në menaxhimin e mbetjeve.
Si një vendim teknik dhe politik, NJVV-të duhet të marrin në konsideratë si në vijim:
·  Vendimi për të përcaktuar si një gjenerues i madh një biznes i takon NJVV-së dhe bazohet në vlerësimin teknik të bërë nga administrata. Ky është, gjithashtu, një instrument për nxitjen e praktikave të mira. 
·  Krahasuar me bizneset e tjera apo institucionet të njëjtën gamë gjenerimi (në lidhje me madhësinë), sa më shumë mbetje këta gjenerojnë? 2, 5, 10 herë më shumë? Kjo mund të jetë një bazë për të zgjedhur koeficientin e duhur.

	e) Faktori për masat zbutëse (incentivat)

	Ky faktor jep mundësinë për të ulur tarifën e gjeneruesit, i cili aplikon masa ligjore dhe të miratuara nga NJVV-ja në reduktimin e sasisë së mbetjeve. NJVV-ja mund të propozojë një listë të masave që duhet të zbatohen për të përfituar nga ky faktor, si për shembull:
·  Të ndajë letrën/ambalazhin dhe PET/plastikën dhe t’i nxjerrë këto rryma mbetjesh në rrugë vetëm në ditët e përcaktuara nga NJVV-ja (në rast se njësia e aplikon këtë strategji).
·  Të bëjë kompostim mbetjesh.
·   Të përdorë zgjidhje të veçanta dhe private.
Marrja e informacionit mund të jetë e komplikuar dhe të marrë shumë kohë. 
Ky faktor mund të konsiderohet i vështirë për t’u përdorur dhe për më tepër për t’u faktuar. Një mënyrë do të ishte që vetë klienti të faktojë punën që bën dhe arsyen pse e meriton të përfitojë nga kjo zbritje.
Lidhur me këtë faktor, NJVV-ja duhet të konsiderojë si vijon:
·  Çfarë lloj masash dëshiron të mbështesë NJVV-ja?
·  Cili është ndikimi i kësaj mase? Sa reflektohet ajo në kosto (uljen e saj)?

3.1.4.1 Sheet 1. Përcaktimi i faktorëve të faturimit për secilin klient 

Tabela 7. Hapi 3: Atribuimi i nivelit të tarifës për çdo klient - përcaktimi i faktorit të faturimit (shembull)
Nën secilën kategori, listoni klientët (duke përdorur të dhënat e mbledhura nga burimet e përmendura më lart). Për secilin nga klientët, vlerat e parametrave duhet të përcaktohen një e nga një, në mënyrë që të llogaritet faktori i faturimit në fund të tabelës. Për familjet në ndihmë sociale, nëse zgjidhni “po”, faktori i faturimit do të bëhet = 0.

	Lista e klientëve
	
	Oborri
	Faktori
	Madhësia
	Faktori
	Distanca
	Faktori
	Prodhues i madh
	Faktori
	Masa reduktuese
	Faktori
	Përjashtimi për arsye sociale
	Faktori total i faturimit

	 
	 
	Po/Jo
	[-]
	[banor], [punonj.] or
[m2 pronë]
	[-]
	[km]
	[-]
	Po/Jo
	[-]
	Po/Jo
	[-]
	Po/Jo
	[-]

	Familjet (kryefamiljari/ja)
	
	 
	 
	
	
	 
	
	 
	
	
	
	 
	 

	Z. xyz
	
	yes
	+ 100%
	7
	+ 80%
	2
	+ 0%
	no
	+ 0%
	no
	-0%
	yes
	0.0

	Znj. stu
	
	yes
	+ 100%
	5
	+ 40%
	3
	+ 0%
	no
	+ 0%
	yes
	-20%
	no
	2.2

	…
	
	 
	 
	
	
	 
	 
	 
	 
	 
	
	 
	 

	Institucionet
	
	 
	 
	
	
	 
	 
	 
	 
	 
	
	 
	 

	Institucion I1
	
	yes
	+ 100%
	31
	+ 63%
	1
	+ 20%
	no
	+ 20%
	yes
	-20%
	no
	2.8

	Institucion I2
	
	no
	+ 20%
	345
	+ 900%
	4
	+ 20%
	no
	+ 20%
	no
	-0%
	no
	10.6

	…
	
	 
	 
	
	 
	 
	 
	 
	 
	 
	
	 
	 

	Biznese kategoria 1
	 
	 
	
	 
	 
	 
	 
	 
	 
	
	 
	 

	Biznes B1.1
	
	no
	+ 20%
	2250
	+ 900%
	5
	+ 20%
	no
	+ 20%
	yes
	-20%
	no
	10.4

	Biznes B1.2
	
	no
	+ 20%
	60
	+ 40%
	12
	+ 60%
	yes
	+ 100%
	yes
	-20%
	no
	3.0

	 
	
	 
	 
	
	 
	 
	
	 
	
	 
	
	 
	 

	Biznese kategoria 2
	 
	 
	
	 
	 
	 
	 
	 
	 
	
	 
	 

	Biznes B2.1
	
	no
	+ 20%
	1000
	+ 400%
	5
	+ 20%
	no
	+ 20%
	yes
	-20%
	no
	5.4

	Biznes B2.2
	
	no
	+ 20%
	30
	+ 40%
	12
	+ 60%
	yes
	+ 100%
	no
	-0%
	no
	3.2

	 
	
	 
	 
	
	
	 
	
	 
	
	 
	
	 
	 

	Biznese kategoria 3
	 
	 
	
	 
	 
	 
	 
	 
	 
	
	 
	 

	Biznes B3.1
	
	no
	+ 20%
	350
	+ 140%
	5
	+ 20%
	no
	+ 20%
	no
	-0%
	no
	3.0

	Biznes B3.2
	
	no
	+ 20%
	100
	+ 80%
	12
	+ 60%
	yes
	+ 100%
	no
	-0%
	no
	3.6

	Total
	 
	 
	 
	 
	 
	 
	 
	 
	 
	 
	 
	 
	46.4

3.1.4.2 Sheet 2. Përllogaritja e tarifës
Në fletën tjetër në Excel mund të nderohet përllogaritjes së faturës në vlerë monetare. Kjo tabelë i merr të dhënat e nevojshme nga fleta e sipërshpjeguar e Excel. Përdoruesi mund të analizojë formulat përkatëse për të parë se ku lidhet çdo qelizë e kësaj tabele.

Tabela 8. Hapi 4: Sheet 2. Përllogaritja e tarifës referencë (shembull)
	Të dhënat bazë
	Vlera
	Njësia
	[Vlera] e shpjeguar

	Kostoja e buxhetit
	
	
	

	Buxheti total i menaxhimit të mbetjeve
	80’000’000
	Lek/vit
	Kostoja totale që shpenzon njësia për menaxhimin e mbetjeve në vit.

	 
	
	
	

	Klientët
	
	
	

	Të dhënat më poshtë vijnë nga tabela e mësipërme (sheet 1)
	
	
	

	Numri i njësive të faturimit 
	46.4
	njësi
	Grumbullohen nga formula. Numri mblidhet nga shuma e të gjitha njësive të faturimit të prodhuara nga tabela e mësipërme te sheet 1.

	Shkalla totale e mospagimit
	30
	%
	Përqindja totale e tarifës që nuk mblidhet. Kjo shifër i shpërndahet të gjithë paguesve të rregullt. NJVV-ja mund ta subvencionojë këtë shumë, në vend që ta rishpërndajë.

	 
	 
	 
	

	Përllogaritja e tarifës bazë/referencë
	 
	 
	

	Frekuenca e tarifimit
	2
	Fatura/vit
	

	Tarifa referencë
	1400
	Lekë/faturë
	Kjo tarifë do të paguhet nga të gjithë klientët, të cilët kanë faktorin e faturimit të barabartë me 1.

	Tarifa referencë, duke përfshirë dhe shkallën e mospagesës
	1800
	Lekë/faturë
	Kjo është tarifa bazë reale, e cila merr në konsideratë dhe shumë totale të mospagimit, për të arritur mbulimin total të kostos së shërbimit.



Tabela 9. Hapi 5: Sheet 2. Përllogaritja e tarifës për çdo klient (shembull)

Të dhënat këtu janë të lidhura me tabelën 7 të sheet 1. Këtu nuk ka nevojë për të shtuar dhe një herë manualisht listat e klientëve, pasi ato janë të populluar me formulën përkatëse, e cila i merr të dhënat nga tabela në sheet 1. Për të llogaritur tarifën, përdoruesi duhet të shtojë aq rreshta sa ka klientë në kategori, të cilët janë të listuar në Tabelën 7 të sheet 1.

	Klientë
	
	
	Faktori i faturimit
	Fatura
	
	

	Familje
	
	
	
	
	
	 

	Z. xyz
	
	
	0.0
	- 
	
	lekë/faturë

	Znj. stu
	
	
	2.2
	338 
	
	lekë/faturë

	…
	
	
	
	
	
	 

	Institucione
	
	
	
	
	
	 

	Institucion I1
	
	
	2.8
	435 
	
	lekë/faturë

	Institucion I2
	
	
	10.6
	1,631 
	
	lekë/faturë

	…
	
	
	
	
	
	 

	Biznese nën kategorinë 1
	
	
	
	
	
	 

	Biznes B1.1
	
	
	10.4
	1,6000 
	
	lekë/faturë

	Biznes B1.2
	
	
	3.0
	4620 
	
	lekë/faturë

	 
	
	
	
	
	
	 

	Biznese nën kategorinë 1
	
	
	
	
	
	 

	Biznes B2.1
	
	
	5.4
	8310 
	
	lekë/faturë

	Biznes B2.2
	
	
	3.2
	4920 
	
	lekë/faturë

	 
	
	
	
	
	
	 

	Biznese nën kategorinë 1
	
	
	
	
	
	 

	Biznes B3.1
	
	
	3.0
	4620 
	
	lekë/faturë

	Biznes B3.2
	
	
	3.6
	5540 
	
	lekë/faturë

	…
	
	
	…
	 … 
	
	 

	 
	
	
	
	
	
	 

	Shuma totale e faturimit për 1 periudhë (x muaj)
	x =
	6
	46.4
	7,1430 
	 
	lekë/periudhë

	Shuma totale e faturimit për një vit
	
	
	
	 14,2850.71 
	
	lekë/vit

	Të ardhura (nëse shuma e mospagimit = shumë e përllogaritur):
	 
	 
	 
	10,0000 
	 
	lekë/vit

VENDIM
Nr. 320, datë 31.5.2018

PËR PËRDORIMIN E FONDEVE BUXHETORE TË VITIT 2018 PËR FINANCIMIN E ORGANEVE TË QEVERISJES VENDORE PËR PËRMBUSHJEN E DETYRIMEVE 
QË RRJEDHIN NGA KONTRATA KONCESIONARE NR. 6021 REP., 
NR. 2894 KOL., DATË 31.8.2017, “PËR NDËRTIM LANDFILL-i, INCENERATORI DHE REHABILITIM
 I VENDDEPOZITIMEVE EKZISTUESE NË TIRANË DHE PRODHIMIN E ENERGJISË ELEKTRIKE, ZONA E TRAJTIMIT TË MBETJEVE TIRANË (ZTMT)”

Në mbështetje të nenit 100 të Kushtetutës, të ligjit nr. 107/2017, “Për buxhetin e vitit 2018”, dhe të ligjit nr. 125/2013, “Për koncesionet dhe partneritetin publik privat”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Përdorimin e fondeve buxhetore të vitit 2018, miratuar për Ministrinë e Infrastrukturës dhe Ekonomisë, në programin e menaxhimit të mbetjeve urbane, për financimin e njësive të qeverisjes vendore të Qarkut Tiranë/Bashkia Tiranë, për përmbushjen e detyrimeve që rrjedhin nga kontrata koncesionare nr. 6021 rep., nr. 2894 kol., datë 31.8.2017, “Për ndërtim landfill-i, inceneratori dhe rehabilitim i venddepozitimeve ekzistuese në Tiranë dhe prodhimin e energjisë elektrike, zona e trajtimit të mbetjeve Tiranë (ZTMT)”.
2. Ministria e Infrastrukturës dhe Energjisë, në rolin e autoritetit kontraktues, dhe njësitë e qeverisjes vendore të qarkut Tiranë/Bashkia Tiranë, për përdorimin e financimit në përmbushje të detyrimeve kontraktore, sipas pikës 1 të këtij vendimi, të bashkërendojnë për kryerjen e pagesave ndaj koncesionarit, sipas skeduleve të pagesave që rrjedhin nga kontrata koncesionare. 
3. Ngarkohen Ministria e Infrastrukturës dhe Energjisë dhe njësitë e qeverisjes vendore të Qarkut Tiranë për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

VENDIM
Nr. 321, datë 31.5.2018

PËR SHPRONËSIMIN, PËR INTERES PUBLIK, TË PRONARËVE PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RIKONSTRUKSION I RRUGËS SË PYLLIT TË SODËS”, VLORË

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm, të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 109/2017, “Për buxhetin e vitit 2018”, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Rikonstruksion i rrugës së Pyllit të Sodës”, Vlorë.
2. Shpronësimi bëhet në favor të Bashkisë Vlorë.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse të kompensimit, që paraqitet në shtojcën 1, bashkëlidhur këtij vendimi, me të dhënat e pronarëve që shpronësohen, për pasuritë tokë “truall” dhe “ndërtesë”, me vlerë 113 474 245 (njëqind e trembëdhjetë milionë e katërqind e shtatëdhjetë e katër mijë e dyqind e dyzet e pesë) lekë. 
4. Pronarët e përmendur në shtojcën 1, që i bashkëlidhet këtij vendimi, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Bashkisë Vlorë. 
5. Vlera e përgjithshme e shpronësimit për pasuritë tokë “truall” dhe “ndërtesë”, me vlerë 113 474 245 (njëqind e trembëdhjetë milionë e katërqind e shtatëdhjetë e katër mijë e dyqind e dyzet e pesë) lekë, do të përballohet nga llogaria “Fondi i shpronësimeve”, në Bankën e Shqipërisë.
6. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2018, miratuar për Ministrinë e Infrastrukturës dhe Energjisë. 
7. Shpronësimi të fillojë menjëherë pas botimit të këtij vendimi në “Fletoren zyrtare”.
8. Zyra Vendore e Regjistrimit të Pasurive të Paluajtshme Vlorë, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Vlorë, të fillojë procedurat për hedhjen e gjurmës së projektit mbi hartën treguese të regjistrimit, sipas planimetrisë së shpronësimit të miratuar dhe të bëjë kalimin e pronësisë për pasuritë e shpronësuara në favor të shtetit.
9. Zyra Vendore e Regjistrimit të Pasurive të Paluajtshme Vlorë të pezullojë të gjitha transaksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit mbi hartën treguese të regjistrimit dhe kalimi i pronësisë për pasuritë e shpronësuara.
10. Ngarkohen Ministria e Financave dhe Ekonomisë, Ministria e Infrastrukturës dhe Energjisë, Zyra Vendore e Regjistrimit të Pasurive të Paluajtshme Vlorë dhe Bashkia Vlorë për zbatimin e këtij vendimi.
			 Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama



SHTOJCA NR. 1
TABELA PËRFUNDIMTARE E PRONARËVE TË PASURIVE PRONË PRIVATE DHE VLERAT E SHPRONËSIMIT, 
PËR REALIZIMIN E PROJEKTIT “RIKONSTRUKSION I RRUGËS SË PYLLIT TË SODËS” 												
							Çmimi i truallit sipas VKM-së nr. 89, datë 3.2.2016					
							Çmimi për objektet sipas VKM-së nr. 138, datë 23.3.2000, si dhe udhëzimit nr. 3, datë 28.12.2016 i EKB-së, Tiranë					

	Nr.
	ZK
	Nr. i pasurisë
	Adresa
	Pronari
	Sipërfaqe trualli m2
	Çmimi i truallit, lekë/m²
	Vlera e truallit, lekë
	Sipërfaqe ndërtimi, m²
	Çmimi i ndërtimit, lekë/m²
	Vlera e ndërtimit, lekë
	Vlera totale truall dhe ndërtesë lekë
	Shënime

	1
	8604
	33/118
	Vlorë
	Bp. Thoma 
	142.5
	6899
	983,108
	83.0
	46,892.77
	3,892,100
	4,875,207
	Konfirmuar nga ZVRPP-ja Vlorë

	2
	8604
	33/190
	Vlorë
	Dhimiter Anastasi
	22
	6899
	151,778
	 
	 
	 
	151,778
	Kufizim veprimesh deri në plotësimin e dokumentacionit. Saktësim dokumentacioni

	3
	8604
	33/191
	Vlorë
	Dhimiter Anastasi
	100.7
	6899
	694,729
	 
	 
	 
	694,729
	Saktësim dokumentacioni

	4
	8604
	33/192
	Vlorë
	Dhimiter Anastasi
	2
	6899
	13,798
	 
	 
	 
	13,798
	Saktësim dokumentacioni

	5
	8604
	33/108
	Vlorë
	Selvi Xhuveli
	53.8
	6899
	371,166
	 
	 
	 
	371,166
	Saktësim dokumentacioni

	6
	8604
	33/208
	Vlorë
	Bp. Barjami
	14.7
	6899
	101,415
	 
	 
	 
	101,415
	Saktësim dokumentacioni

	7
	8604
	33/242
	Vlorë
	Bp. Jonuzaj,Hoxha
	346.5
	6899
	2,390,504
	 
	 
	 
	2,390,504
	Saktësim dokumentacioni

	8
	8604
	33/87-ND
	Vlorë
	Tajar Kapaj 
	 
	6899
	0
	80.0
	46,892.77
	3,751,422
	3,751,422
	Konfirmuar nga ZVRPP-ja Vlorë

	9
	8604
	33/233
	Vlorë
	PPV
	126.5
	6899
	872,724
	 
	 
	 
	872,724
	Saktësim dokumentacioni

	10
	8604
	33/64
	Vlorë
	PPV
	167
	6899
	1,152,133
	 
	 
	 
	1,152,133
	Saktësim dokumentacioni

	11
	8604
	33/64-ND
	Vlorë
	Trashëgimtaret e Ibrahim Shabani
	 
	6899
	0
	191.0
	46,892.77
	8,956,519
	8,956,519
	Gjendja juridike konfirmuar nga ZVRPP-ja Vlorë me kufizim në seksionin E. Mungon vendimi origjinal i faktit, datë 15.1.1981. Saktësim dokumentacioni

	12
	8604
	31/243
	Vlorë
	S’ka info 
	17
	6899
	117,283
	 
	 
	 
	117,283
	Saktësim dokumentacioni

	13
	8604
	31/244
	Vlorë
	Meleq Sulejmani
	3.8
	6899
	26,216
	 
	 
	 
	26,216
	Saktësim dokumentacioni

	14
	8604
	29/276
	Vlorë
	Faik Dizdari
	62
	6899
	427,738
	 
	 
	 
	427,738
	Saktësim dokumentacioni

	15
	8604
	29/172
	Vlorë
	BP Driza, Prifti
	28.5
	6899
	196,622
	 
	 
	 
	196,622
	Saktësim dokumentacioni

	16
	8604
	29/218
	Vlorë
	Luljeta Liçaj
	117.7
	6899
	812,012
	221.6
	46,892.77
	10,391,438
	11,203,450
	Konfirmuar nga ZVRPP-ja Vlorë. Hipotekuar në favor të fondit Besa sh.p.k. 

	17
	8604
	29/217
	Vlorë
	Bujar Harizi
	20
	6899
	137,980
	 
	 
	 
	137,980
	Saktësim dokumentacioni

	18
	8604
	29/180
	Vlorë
	PPV
	46.3
	6899
	319,424
	 
	 
	 
	319,424
	Saktësim dokumentacioni

	19
	8604
	29/183
	Vlorë
	Eduard Spahiu
	47
	6899
	324,253
	 
	 
	 
	324,253
	Saktësim dokumentacioni. Mbi këtë pasuri ndodhen 29/291-ND dhe 29/183-ND

	20
	8604
	29/211
	Vlorë
	Edmond Canaj
	4.9
	6899
	33,805
	 
	 
	 
	33,805
	Saktësim dokumentacioni

	21
	8604
	29/181
	Vlorë
	Bp. Kreka
	53.6
	6899
	369,786
	 
	 
	 
	369,786
	Saktësim dokumentacioni

	22
	8604
	29/200
	Vlorë
	Samit Poçka
	15.8
	6899
	109,004
	 
	 
	 
	109,004
	Saktësim dokumentacioni

	23
	8604
	29/239
	Vlorë
	Samit Poçka
	44.9
	6899
	309,765
	44.9
	 
	2,431,616
	2,741,381
	 Konfirmuar nga ZVRPP-ja Vlorë. Urdhër kufizimi. Llogaritur me situacion

	24
	8604
	32/325
	Vlorë
	OSPN Patos
	1949
	6899
	13,446,151
	 
	 
	 
	13,446,151
	Saktësim dokumentacioni. Urdhër kufizimi. Me qira shoqëria “Sannilba” sh.p.k.

	25
	8604
	32/476
	Vlorë
	Namik Jahaj
	1027
	6899
	7,085,273
	 
	 
	 
	7,085,273
	Saktësim dokumentacioni

	26
	8604
	32/201
	Vlorë
	Fejzi Licaj
	95.70
	6899
	660,234
	 
	 
	 
	660,234
	Saktësim dokumentacioni. Hipotek. Banka e Tiranës. Sek. përmbarimi. Sek. konservative

	27
	8604
	32/202
	Vlorë
	Fejzi Licaj
	336.5
	6899
	2,321,514
	 
	 
	 
	2,321,514
	Saktësim dokumentacioni. Hipotek. Banka e Tiranës. Sek. përmbarimi. Sek. konservative

	28
	8604
	32/205
	Vlorë
	Bp. ÇELA
	914
	6899
	6,305,686
	 
	 
	 
	6,305,686
	Saktësim dokumentacioni. Sekuestro preventive. Kufizim taske forca

	29
	8604
	32/524
	Vlorë
	Ardjan Dauti,Sokol Nuhu
	552
	6899
	3,808,248
	 
	 
	 
	3,808,248
	Saktësim dokumentacioni

	30
	8604
	32/523
	Vlorë
	Ardjan Dauti, Flavio Beleri dhe Sokol Nuhu
	345
	6899
	2,380,155
	 
	 
	 
	2,380,155
	Saktësim dokumentacioni

	31
	8604
	32/354
	Vlorë
	PPV
	936
	6899
	6,457,464
	 
	 
	 
	6,457,464
	Saktësim dokumentacioni

	32
	8604
	32/343
	Vlorë
	PPV
	39.1
	6899
	269,751
	 
	 
	 
	269,751
	Saktësim dokumentacioni

	33
	8604
	32/345
	Vlorë
	PPV
	49.6
	6899
	342,190
	 
	 
	 
	342,190
	Saktësim dokumentacioni

	34
	8604
	32/287
	Vlorë
	Bp. Haskaj,Qani
	523.6
	6899
	3,612,316
	 
	 
	 
	3,612,316
	Saktësim dokumentacioni

	35
	8604
	32/311
	Vlorë
	Bp. Çakerri, Nukaj
	169
	6899
	1,165,931
	 
	 
	 
	1,165,931
	Saktësim dokumentacioni. Hipotekuar në favor të fondit Ervis-En sh.p.k. 

	36
	8604
	32/353
	Vlorë
	PPV
	30
	6899
	206,970
	 
	 
	 
	206,970
	Saktësim dokumentacioni

	37
	8604
	32/351
	Vlorë
	PPV
	24.2
	6899
	166,956
	 
	 
	 
	166,956
	Saktësim dokumentacioni

	38
	8604
	32/349
	Vlorë
	PPV
	76.3
	6899
	526,394
	 
	 
	 
	526,394
	Saktësim dokumentacioni

	39
	8604
	32/347
	Vlorë
	PPV
	178.5
	6899
	1,231,472
	 
	 
	 
	1,231,472
	Saktësim dokumentacioni

	40
	8604
	32/535
	Vlorë
	Bp. Hoxha, Jonuzaj
	222.3
	6899
	1,533,648
	 
	 
	 
	1,533,648
	Saktësim dokumentacioni. Mbi këtë pasuri ndodhet pasuria 32/67-ND

	41
	8604
	32/65
	Vlorë
	Nazo Çelaj
	36.4
	6899
	251,124
	107.0
	46,892.77
	5,017,526
	5,268,650
	Konfirmuar nga ZVRPP-ja Vlorë

	42
	8604
	32/55
	Vlorë
	Posedohet nga Qemal Mustafai
	21.7
	6899
	149,708
	 
	 
	 
	149,708
	Saktësim dokumentacioni

	43
	8604
	32/54
	Vlorë
	PPV
	3.3
	6899
	22,767
	 
	 
	 
	22,767
	Saktësim dokumentacioni

	44
	8604
	32/59
	Vlorë
	Bastri Memishaj
	216.5
	6899
	1,493,634
	120.0
	46,892.77
	5,627,132
	7,120,766
	Konfirmuar nga ZVRPP-ja Vlorë

	45
	8604
	32/53
	Vlorë
	Bp. Rustemi
	46
	6899
	317,354
	 
	 
	 
	317,354
	Saktësim dokumentacioni

	46
	8604
	32/42+1-1
	Vlorë
	Isa Hyseni
	 
	 
	 
	68
	53791.77
	3657840.36
	3657840.36
	Konfirmuar nga ZVRPP-ja Vlorë. Hipotekuar në favor të fondit “Besa” sh.p.k. 

	47
	8604
	32/42+1-3
	Vlorë
	Bp. Hitaj
	 
	 
	 
	35
	53791.77
	1882711.95
	1882711.95
	Konfirmuar nga ZVRPP-ja Vlorë

	48
	8604
	32/42+1-2
	Vlorë
	Bp. Miti
	 
	 
	 
	78
	53791.77
	4195758.06
	4195758.06
	Konfirmuar nga ZVRPP-ja Vlorë. Rivlerësim pasurie. Vlera 6 587 520 lekë

	 
	 
	 
	 
	VLERA TOTALE
	113,474,245

VENDIM
Nr. 322, datë 31.5.2018

PËR DISA SHTESA DHE NDRYSHIME NË VENDIMIN NR. 719, DATË 31.10.2014, TË KËSHILLIT TË MINISTRAVE, “PËR ORGANIZIMIN DHE FUNKSIONIMIN E AGJENCISË PËR ZHVILLIM BUJQËSOR DHE RURAL”, 
TË NDRYSHUAR

Në mbështetje të nenit 100 të Kushtetutës, të nenit 10, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, të nenit 6, të ligjit nr. 90/2012, “Për organizimin dhe funksionimin e administratës shtetërore”, dhe të nenit 21, të ligjit nr. 9817, datë 22.10.2007, “Për bujqësinë dhe zhvillimin rural”, me propozimin e ministrit të Bujqësisë dhe Zhvillimit Rural, Këshilli i Ministrave 

VENDOSI:

Në vendimin nr. 719, datë 31.10.2014, të Këshillit të Ministrave, të ndryshuar, bëhen shtesat dhe ndryshimet si më poshtë vijojnë: 
1. Pas pikës 2 shtohet pika 2.1, me këtë përmbajtje:
“2.1 Agjencia për Zhvillim Bujqësor dhe Rural organizohet në nivel qendror, nëpërmjet zyrës qendrore, dhe në nivel vendor, nëpërmjet agropikave.”. 
2. Pas pikës 5 shtohet pika 5.1, me këtë përmbajtje:
“5.1 Sportelet agropika kryejnë shërbime për fermerët dhe subjekte të tjera, personat fizikë e juridikë, të cilët zhvillojnë veprimtari bujqësore apo veprimtari të tjera ekonomike të lidhura me të në fushën e zhvillimit bujqësor, të industrisë agroushqimore e zhvillimit rural, dhe ofrojnë shërbime, si më poshtë vijon:
a) Informojnë dhe promovojnë programet e masat/skemat kombëtare të mbështetjes për bujqësinë dhe zhvillimin rural;
b) Informojnë dhe promovojnë programet dhe skemat e mbështetjes për bujqësinë e zhvillimin rural të financuara nga Bashkimi Evropian (IPARD II), si dhe donatorë të tjerë;
c) Japin informacion për fondet e garancisë dhe lehtësirat financiare që ofrojnë tregjet bankare e financiare për fermerët dhe subjektet e interesuara për mbështetje financiare në veprimtaritë e lidhura me zhvillimin bujqësor dhe rural;
ç) Ndërmjetësojnë marrëdhëniet me institucionet financiare dhe ato bankare lidhur me kreditë e refuzuara/ristrukturuara; 
d) Japin informacion për legjislacionin për bujqësinë, veterinarinë, sigurinë ushqimore, agroturizmin, si dhe institucionet përgjegjëse rregullatore;
dh) Regjistrojnë të dhënat e fermës bujqësore e blegtorale sipas përcaktimeve ligjore për hyrjen e të dhënave në regjistrat përkatës, në përputhje me dispozitat ligjore në fuqi për database shtetërore;
e) Asistojnë aplikimet online apo në bazë dokumentesh për masat/skemat kombëtare, programet IPARD II, si dhe të projekteve të tjera komunitare të donatorëve të ndryshëm;
ë) 	Pranojnë aplikimet dhe raportojnë në vazhdimësi në sistemin e bazës të të dhënave të Agjencisë për Zhvillim Bujqësor dhe Rural, në përputhje me afatet ligjore të miratuara për këtë qëllim, për mbështetjen financiare nga fondet e masave/skemave kombëtare;
f) Inspektojnë fermerët dhe subjektet përfituese të fondeve të programit për bujqësinë dhe zhvillimin rural.”.
3. Në fund të pikës 9 shtohet fjalia, me këtë përmbajtje:
“Marrëdhëniet e punës së punonjësve të agropikave rregullohen sipas dispozitave të Kodit të Punës.”. 
4. Pika 11 ndryshohet, si më poshtë vijon:
“11. Struktura dhe organika e Agjencisë për Zhvillim Bujqësor dhe Rural miratohet me urdhër të Kryeministrit, sipas përcaktimeve në legjislacionin në fuqi për organizimin dhe funksionimin e administratës shtetërore. Agropikat, në përbërje të Agjencisë për Zhvillim Bujqësor dhe Rural, krijohen si pjesë e urdhrit të Kryeministrit për miratimin e strukturës dhe të organikës së kësaj agjencie, sipas propozimit të ministrit.”.
5. Kudo në vendim, emërtimet “Ministria e Bujqësisë, Zhvillimit Rural dhe Administrimit të Ujërave” dhe “ministri i Bujqësisë, Zhvillimit Rural dhe Administrimit të Ujërave” zëvendësohen, përkatësisht, me “Ministria e Bujqësisë dhe Zhvillimit Rural” dhe “ministri i Bujqësisë dhe Zhvillimit Rural”.
6. Ngarkohen Ministria e Bujqësisë dhe Zhvillimit Rural, Agjencia për Zhvillim Bujqësor dhe Rural dhe Departamenti i Administratës Publike për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

KRYEMINISTRI
Edi Rama

VENDIM
Nr. 323, datë 31.5.2018

PËR MIRATIMIN E NDRYSHIMIT TË STATUSIT, NGA KATEGORIA “TOKË BUJQËSORE” NË “TOKË URBANE”, TRUALL, TË PASURIVE ME NUMËR 22/20 DHE 22/21, ZONA KADASTRALE 3339, BASHKIA DURRËS

Në mbështetje të nenit 100 të Kushtetutës dhe të pikës 5/2, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave 



VENDOSI:

1. Miratimin e ndryshimit të statusit, nga kategoria “tokë bujqësore” në “tokë urbane”, truall, të pasurive me numër 22/20 dhe 22/21, zona kadastrale 3339, Bashkia Durrës, sipas certifikatave të pasurive dhe hartave treguese, bashkëlidhur këtij vendimi. 
2. Drejtoria e Administrimit dhe e Mbrojtjes së Tokës, qarku Durrës, të pasqyrojë në dokumentacionin kadastral (LN) ndryshimin e statusit, nga kategoria “tokë bujqësore” në “tokë urbane”, truall, të pasurive me numër 22/20 dhe 22/21, zona kadastrale 3339, Bashkia Durrës. 
3. Ngarkohen Ministria e Bujqësisë dhe Zhvillimit Rural, Këshilli i Qarkut Durrës dhe Zyra Vendore e Regjistrimit të Pasurive të Paluajtshme Durrës për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

KRYEMINISTRI
Edi Rama

VENDIM
Nr. 324, datë 31.5.2018

PËR MIRATIMIN E DOKUMENTIT TË NDRYSHIMIT NR. 2 TË MARRËVESHJES SË GRANTIT SUEDEZ NR. TF014255, NDËRMJET SHQIPËRISË DHE BANKËS NDËRKOMBËTARE PËR RINDËRTIM DHE ZHVILLIM (IBRD), QË VEPRON SI ADMINISTRATORE E FONDEVE GRANT TË SIGURUARA NGA SUEDIA, E PËRFAQËSUAR NGA AGJENCIA SUEDEZE PËR BASHKËPUNIM DHE ZHVILLIM NDËRKOMBËTAR (SIDA), PËR BASHKËFINANCIMIN E PROJEKTIT TË BURIMEVE UJORE DHE UJITJES

Në mbështetje të nenit 100 të Kushtetutës dhe të neneve 19 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Financave dhe Ekonomisë, Këshilli i Ministrave
 
VENDOSI:

Miratimin e dokumentit të ndryshimit nr. 2 të marrëveshjes së grantit suedez nr. TF014255, ndërmjet Shqipërisë dhe Bankës Ndërkombëtare për Rindërtim dhe Zhvillim (IBRD), që vepron si administratore e fondeve grant të siguruara nga Suedia, e përfaqësuar nga Agjencia Suedeze për Bashkëpunim dhe Zhvillim Ndërkombëtar (SIDA), për bashkëfinancimin e projektit të burimeve ujore dhe ujitjes, sipas tekstit që i bashkëlidhet këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

BANKA BOTËRORE
BERZH-IDA GRUPI I BANKËS BOTËRORE

5 mars 2018 
Sh.t. Arben Ahmetaj 
Ministër i Financave dhe Ekonomisë 
Ministria e Financave dhe Ekonomisë 
Bulevardi “Dëshmorët e Kombit”, nr. 3 
Tiranë 
Republika e Shqipërisë 

Ref.: Granti nr. TF014255
Grandi Suedez për bashkëfinancimin e projektit të burimeve ujore dhe ujitjes për Shqipërinë
Ndryshimi nr. 2 i letërmarrëveshjes

Shkëlqesi, 
I referohemi letërmarrëveshjes (Marrëveshja) së datës 30 maj 2013 ndërmjet Bankës Ndërkombëtare për Rindërtim dhe Zhvillim (Banka Botërore) që vepron si administratore e fondeve të grandit të dhënë nga Suedia, e përfaqësuar nga Agjencia Suedeze e Bashkëpunimit për Zhvillimin Ndërkombëtar (SIDA) (Donator) dhe Republikës së Shqipërisë (Përfitues), i ndryshuar. 
Ne u referohemi, gjithashtu, diskutimeve të fundit ndërmjet Përfituesit dhe Bankës Botërore. Si rrjedhojë, Marrëveshja ndryshohet si më poshtë: 
1. Seksioni 2.02 i shtojcës së marrëveshjes ndryshohet duke fshirë fjalët “Ministria e Bujqësisë, Zhvillimit Rural dhe Administrimit të Ujërave (MBZHRAU) dhe zëvendësimin e tyre me Ministria e Bujqësisë dhe Zhvillimit Rural (MBZHR) ose çdo pasues të tij.” 
2. Tabela e seksionit 3.01 e shtojcës së marrëveshjes ndryshohet dhe zëvendësohet në tërësinë e saj me tekstin e mëposhtëm: 


	Kategoria
	Shuma e Grantit të Alokuar (e shprehur në USD)
	Përqindja e shpenzimeve për t’u financuar 
(duke zbritur taksat)

	1) Mallrat (përveç mallrave për pjesën 3(c) të projektit), shërbimet e konsulentëve, trajnimeve, shërbimeve teknike dhe shpenzimeve operative shtuese për projektin 
	3 955 000 
	100% 

	2) Mallrat për pjesën 3(c) të projektit 
	339 000 
	55% 

	SHUMA TOTALE 
	4 294 000 
	





Për qëllimet e këtij seksioni, “Shpenzimet operative shtuese” janë shpenzimet e arsyeshme shtuese administrative të MBZHR-së të shoqëruara me zbatimin e aktiviteteve të projektit, duke përfshirë mirëmbajtjen e zyrave, pajisjeve, orendive, materialeve dhe furnizimeve, shpenzimet e komunikimit dhe shpenzimet për karburantin gjatë udhëtimeve në terren. 
Seksioni 3.03 i shtojcës së marrëveshjes ndryshohet dhe zëvendësohet në tërësinë e vet me tekstin e mëposhtëm: 
“3.03 Periudha e tërheqjes. Data e mbylljes e referuar në seksionin 3.06(c) e kushteve standarde është 31 maj 2019”. 
Të gjithë termat dhe kushtet e Marrëveshjes, përveç kur ndryshohen nëpërmjet kësaj letërmarrëveshjeje, mbeten tërësisht në fuqi. 
Jeni të lutur të konfirmoni pëlqimin e përfituesit për ndryshimin e mësipërm, duke nënshkruar, vendosur datën dhe kthyer te ne kopjen bashkëlidhur kësaj letre ndryshimi. Kjo letër ndryshimi hyn në fuqi në datën në të cilën Banka Botërore i dërgon Përfituesit njoftimin e marrjes së njoftimit të Përfituesit për përfundimin e procedurave të brendshme të nevojshme për hyrjen e saj në fuqi sipas legjislacionit të Përfituesit. 

Me respekt,

BANKA NDËRKOMBËTARE PËR RINDËRTIM DHE ZHVILLIM
Nga (nënshkrimi)
Maryam Salim
Menaxher Vendi
Zyra e Bankës Botërore, Tiranë,
Republika e Shqipërisë

RËNË DAKORD:

REPUBLIKA E SHQIPËRISË
Nga: (nënshkrimi)
Përfaqësues i Autorizuar
Emri: Arben Ahmetaj
Titulli: Ministër i Financave dhe Ekonomisë
Datë 21.5.2018




VENDIM
Nr. 325, datë 31.5.2018

PËR PËRCAKTIMIN E ANËTARËVE TË KOMISIONIT TË PËRZGJEDHJES SË PROJEKTEVE NË TURIZËM
 
Në mbështetje të nenit 100 të Kushtetutës dhe të pikës 7, të nenit 31, të ligjit nr. 93/2015, “Për turizmin”, të ndryshuar, me propozimin e ministrit të Turizmit dhe Mjedisit, Këshilli i Ministrave

VENDOSI: 

1. Përcaktimin e anëtarëve të Komisionit të Përzgjedhjes së Projekteve në Turizëm, përfaqësues të ministrisë përgjegjëse për turizmin, si më poshtë vijon:
- Sekretari i Përgjithshëm, kryetar;
- Drejtori i Përgjithshëm i Politikave dhe Zhvillimit të Turizmit, anëtar;
- Drejtori i Përgjithshëm i Agjencisë Kombëtare të Turizmit, anëtar;
- Drejtori i Politikave dhe Strategjive të Zhvillimit të Turizmit, anëtar;
- Drejtori i Konceptimit dhe Fizibilitetit të Projekteve të Turizmit, anëtar.
2. 	Përcaktimin e anëtarëve të Komisionit të Përzgjedhjes së Projekteve në Turizëm, përfaqësues të shoqatave në sektorin e turizmit, si më poshtë vijon:
- Shoqata Shqiptare e Turizmit (ATA);
- Shoqata “Albanian Incoming Travel Association”.
2. Vendimi nr. 129, datë 22.2.2017, i Këshillit të Ministrave, “Për caktimin e anëtarëve të Komisionit të Përzgjedhjes së Projekteve në Turizëm”, shfuqizohet.
3. Ngarkohen Ministria e Turizmit dhe Mjedisit dhe Komisioni i Përzgjedhjes së Projekteve në Turizëm për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama



VENDIM
Nr. 326, datë 31.5.2018

PËR EMËRIMIN NË DETYRË TË DREJTORIT TË QENDRËS KOMBËTARE TË KULTURËS PËR FËMIJË DHE TEATRIT TË KUKULLAVE 

Në mbështetje të nenit 100 të Kushtetutës dhe të pikave 1 e 3, të nenit 9, të ligjit nr. 10352, datë 18.11.2010, “Për artin dhe kulturën”, të ndryshuar, me propozimin e ministrit të Kulturës, Këshilli i Ministrave

VENDOSI: 

Z. Erion Isai emërohet drejtor i Qendrës Kombëtare të Kulturës për Fëmijë dhe Teatrit të Kukullave.
Ky vendim hyn në fuqi menjëherë.

KRYEMINISTRI
Edi Rama











VENDIM
Nr. 327, datë 31.5.2018

PËR NJË SHTESË NË VENDIMIN NR. 395, DATË 29.4.2015, TË KËSHILLIT TË MINISTRAVE, “PËR MIRATIMIN E PROGRAMIT KOMBËTAR TË PRAKTIKAVE TË PUNËS NË ADMINISTRATËN SHTETËRORE DHE INSTITUCIONET E TJERA PUBLIKE”, TË NDRYSHUAR

Në mbështetje të nenit 100 të Kushtetutës, me propozimin e ministrit të Arsimit, Sportit dhe Rinisë, Këshilli i Ministrave

VENDOSI: 

Në vendimin nr. 395, datë 29.4.2015, të Këshillit të Ministrave, të ndryshuar, pas pikës 12 shtohet pika 12/1, me këtë përmbajtje:
“12/1. Për mbështetjen e procesit të integrimit evropian, institucionet sipas lidhjes nr. 1, që i bashkëlidhet këtij vendimi dhe është pjesë përbërëse e tij, angazhojnë numrin e përcaktuar të praktikantëve që do të punojnë në funksion të procesit të integrimit evropian, nën koordinimin dhe mbikëqyrjen e Ministrisë për Evropën dhe Punët e Jashtme, për përgatitjen e database-ve me të dhënat e çdo institucioni.”.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

Lidhja nr. 1
	Institucioni
	Propozimi për numër kontratash internship të studentëve për punë operatore

	Kryeministria
	3

	Ministria e Brendshme (MB)
	3

	Ministria e Bujqësisë dhe Zhvillimit Rural (MBZHR)
	4

	Ministria për Evropën dhe Punët e Jashtme (MEPJ)
	2

	Ministria e Arsimit, Sportit dhe Rinisë (MASR)
	4

	Ministria e Financave dhe Ekonomisë (MFE)
	5

	Ministria e Shëndetësisë dhe Mbrojtjes Sociale (MSHMS)
	3

	Ministria e Infrastrukturës dhe Energjisë (MIE)
	5

	Ministria e Kulturës (MK)
	2

	Ministria e Mbrojtjes (MM)
	2

	Ministria e Drejtësisë (MD)
	3

	Ministria e Turizmit dhe Mjedisit (MTM)
	2



URDHËR
Nr. 10, datë 4.6.2018

PËR DELEGIM KOMPETENCASH

Në mbështetje të neneve 28 dhe 29, të ligjit nr. 44/2015, “Kodi i Procedurave Administrative i Republikës së Shqipërisë”, të ligjit nr. 10296, datë 8.7.2010, “Për menaxhimin financiar dhe kontrollin”, të ndryshuar, dhe të ligjit nr. 9643, datë 20.11.2006, “Për prokurimin publik”, të ndryshuar,

URDHËROJMË:

1. Delegimin e kompetencave të titullarit të autoritetit kontraktor për procedurat e prokurimit në institucionin e Komisionerëve Publikë, kancelares, znj. Alketa Çeli.
2. Delegimi i kompetencave mbaron me revokimin e aktit të delegimit.
3. Ngarkohet me zbatimin e këtij urdhri kancelari i institucionit të Komisionerëve Publikë.
4. Ky urdhër hyn në fuqi në datën 4.6.2018 dhe botohet në Fletoren Zyrtare.

KOMISIONERËT PUBLIKË
Florian Ballhysa
Darjel Sina



























































Grumbullim	Transport	Amortizim	Depozitim	Total, përfshi të ardhura neto dhe kosto administrative	478.48464034193762	195.70825158572021	160.32773926337151	494.94000000000005	1329.4606311910311	



Grumbullim	Transport	Amortizim	Depozitim	Total, përfshi të ardhura neto dhe kosto administrative	1310.9168228546234	536.18699064580858	439.25408017362196	1356.0000000000002	3642.3578936740596	


Institucion	
Kosot	Tarifa	100	0.70000000000000062	Biznes	
Kosot	Tarifa	0	0.2	Familje	
Kosot	Tarifa	0	0.1	



Institucion	
Kosto	Tarifa	100	0.4	Biznes	
Kosto	Tarifa	0	0.5	Familje	
Kosto	Tarifa	0	0.1	



Kosto totale	Kostot	Tarifa	0	1	Tarifa totale	Kostot	Tarifa	1	0	Mospagesa	Kostot	Tarifa	0	0	

